Diari Oficial de la Generalitat Valenciana


Sumari del DOGV 9300, del 17-03-2022 (2022/1938)

RESOLUCIÓ de 4 de març de 2022, de la directora general de Relacions amb les Corts, de la Presidència de la Generalitat, per la qual es publica el Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i la Sociedad Ecológica para el Reciclado de los Envases de Vidrio.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9300

Data del DOGV
:   17-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1938


Data del document
:   04-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 4 de març de 2022, de la directora general de Relacions amb les Corts, de la Presidència de la Generalitat, per la qual es publica el Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i la Sociedad Ecológica para el Reciclado de los Envases de Vidrio. [2022/1938]  
La Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i la Sociedad Ecológica para el Reciclado de los Envases de Vidrio, han subscrit, prèvia tramitació reglamentària, els dies 21 i 7 de febrer de 2022, respectivament, un conveni marc de col·laboració, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 3 de març de 2022 i número 185/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 4 de març de 2022.- La directora general de Relacions amb les Corts: Ana Belén Domínguez Cana.  
  
  
Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i la Sociedad Ecológica Para el Reciclado de los Envases de Vidrio  
  
València, en la data de la signatura  
  
Reunits  
D'una part, Mireia Mollà Herrera, consellera d'Agricultura, Desenvolupament Rural, Emergència Climàtica i Transició Ecològica, nomenada pel Decret 6/2019, de 17 de juny, del president de la Generalitat, pel qual nomena els titulars de les vicepresidències i de les conselleries, en nom de la Generalitat, d'acord amb el que es disposa en els articles 17.f i 28.g de la Llei 5/1983, de 30 de desembre, de la Generalitat, del Consell, i en l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
D'una altra part, José Manuel Núñez-Lagos Bau, director general de la Sociedad Ecológica para el Reciclado de los Envases de Vidrio, amb domicili social al carrer Estébanez Calderón, 3 -5 (4a planta) de Madrid, societat constituïda sense ànim de lucre en data 21 de setembre de 1995 segons l'acta fundacional subscrita davant del notari de l'Il·lustre Col·legi de Madrid Roberto Blanquer Uberos, i inscrita en el Ministeri de Justícia i Interior, Secció d'Associacions, en virtut de la Resolució de data 16 de febrer de 1996 amb el número nacional 160.493. Fa ús de l'apoderament conferit a favor seu mitjançant l'escriptura atorgada en data 3 de febrer de 2012.  
Tots dos es reconeixen mútuament capacitat legal necessària i suficient per a subscriure el present conveni i a aquest efecte  
  
Exposen  
Primer. Que la Llei 11/1997, de 24 d'abril, d'envasos i residus d'envasos, incorpora a l'ordenament intern la Directiva 94/62/CE del Parlament Europeu i del Consell, de 20 de desembre, relativa als envasos i els residus d'envasos, i estableix les normes per a gestionar-los. Aquesta llei l'ha desplegada el Reial decret 782/1998, de 30 d'abril, pel qual s'aprova el Reglament de desplegament i execució de la llei esmentada. Així mateix, en el Reial decret 252/2006, de 3 de març, s'incorporen a l'ordenament intern els nous objectius de reciclatge i valorització que estableix la Directiva 2004/12/CE.  
Segon. Que la llei referida té per objecte previndre i reduir l'impacte sobre el medi ambient dels envasos i la gestió dels residus d'envasos al llarg de tot el seu cicle de vida, i es consideren envasos els definits així en l'article 2 de l'esmentada Llei 11/1997 i el seu reglament de desplegament.  
Tercer. Que d'acord amb la Llei 11/1997, els envasadors i els comerciants de productes envasats o, quan no siga possible identificar els anteriors, els responsables de la primera posada en el mercat dels productes envasats, hauran de fer front a la gestió dels residus generats a conseqüència d'aquesta posada en el mercat. Per a això hauran d'acollir-se necessàriament, amb caràcter general, a un sistema de depòsit, devolució i retorn, o bé eximir-se de les obligacions derivades d'aquest procediment quan participen voluntàriament en un sistema integrat de gestió d'envasos i residus d'envasos (en avant, SIG) que garantisca el compliment dels objectius de reducció, reciclatge i valorització fixats en la llei.  
Quart. Que la Llei 11/1997 estableix que els SIG es finançaran mitjançant l'aportació pels envasadors d'una quantitat per cada producte envasat posat per primera vegada en el mercat i preveu que aquests sistemes financen la diferència de cost entre el sistema ordinari de recollida, transport i tractament dels residus urbans en abocador i el sistema integrat de gestió de residus d'envasos. A aquest efecte, els SIG hauran de compensar les entitats locals que participen voluntàriament en aquests pels costos addicionals que, en cada cas, hagen de suportar efectivament en els termes que s'establisquen en el conveni corresponent. Les aportacions econòmiques provocades per la posada en el mercat de productes envasats hauran de ser suficients per a cobrir com a mínim els costos addicionals esmentats, i, per tant, evitar riscos improcedents a aquestes entitats.  
Cinqué. Que els sistemes integrats de gestió tenen com a finalitat la recollida periòdica de residus d'envasos en el domicili del consumidor o en les proximitats i hauran de ser autoritzats per l'òrgan competent de la comunitat autònoma.  
Sisé. Que la Sociedad Ecológica para el Reciclado de los Envases de Vidrio (en avant, Ecovidrio), constituïda sense ànim de lucre i amb la finalitat d'exercir la condició d'entitat gestora d'un sistema integrat de gestió de residus d'envasos de vidre, amb sol·licitud prèvia, va ser autoritzada per a implantar i gestionar un SIG en l'àmbit de la Comunitat Valenciana, per la resolució de la Direcció General de Qualitat Ambiental de data 24 de juny de 1998, i es va renovar, una vegada finalitzada la vigència, mitjançant resolucions successives de 20 de juny de 2003, de 3 de setembre de 2008, de 19 de novembre de 2013 i de 29 de maig de 2019, aquesta última vigent actualment i, per tant, a la qual s'ajusta el present conveni.  
Seté. Que d'acord amb el que es disposa en l'article 9 i concordants de la Llei 11/1997 i del seu Reglament de desplegament, la participació de les entitats locals en els SIG d'envasos es durà a terme a través de les comunitats autònomes a les quals pertanguen, quan aquestes tinguen aprovats plans de gestió de residus urbans, acordant amb l'entitat autoritzada un conveni marc en el qual s'inclouran les condicions generals que calga aplicar a tots els municipis de la comunitat autònoma.  
D'acord amb el que s'establisca en aquests convenis, les entitats locals es comprometran a efectuar la recollida selectiva dels residus d'envasos inclosos en el sistema integrat de gestió i a transportar-los fins a les instal·lacions de classificació, els centres de recuperació o, si és el cas, directament als de reciclatge o valorització. El SIG estarà obligat a acceptar tots els residus d'envasos de la gestió dels quals és responsable, separats per materials, que li lliuren les entitats locals o, si és el cas, la comunitat autònoma.  
Huité. Que la Comunitat Valenciana disposa d'un pla integral de residus aprovat pel Decret 81/2013, de 21 de juny, del Consell, d'aprovació definitiva del Pla integral de residus de la Comunitat Valenciana (en avant, el PIRCVA), dictat d'acord amb el que es disposa en l'article 27 de la Llei 10/2000, de 12 de desembre, de residus de la Comunitat Valenciana, i revisat per mitjà del Decret 55/2019, de 5 d'abril, que conté la regulació actualment vigent del PIRCVA, l'objecte del qual és establir les disposicions de caràcter general i vinculants necessàries per a l'ordenació material i territorial de les activitats de gestió de residus a la Comunitat Valenciana, amb la finalitat de fer efectives les previsions de planificació que conté, i possibilitar el compliment dels objectius previstos en aquest, en la Llei 10/2000 i en la normativa comunitària i estatal en matèria de residus.  
Després de la revisió assenyalada en el paràgraf anterior, el PIRCVA, entre altres determinacions, pot considerar-se adaptat a la vigent planificació estatal sobre residus, recollida en el Pla estatal marc de gestió de residus (PEMAR) 2016-2022, aprovat mitjançant l'Acord del Consell de Ministres de 6 de novembre de 2015.  
Segons el PIRCVA, correspon a la Generalitat, a través de la conselleria competent en medi ambient, acordar amb les entitats gestores dels sistemes integrats de gestió de residus d'envasos i envasos usats els convenis o els acords necessaris per a complir els objectius del pla esmentat.  
Els instruments de desplegament i millora del PIRCVA són els plans zonals de residus, que engloben tots els municipis de la Comunitat Valenciana, i detallen i adapten les previsions d'aquest a cada zona, si bé en tot cas el PIRCVA preval sobre els plans zonals, en la mesura en què el PIRCVA és el document de planificació en matèria d'ordenació territorial i gestió de residus de rang superior a la Comunitat Valenciana.  
  
Entre les competències que assumeixen aquestes entitats locals hi ha les de desenvolupar qualsevol línia d'actuació en relació amb les operacions de gestió de residus de competència municipal, així com aquelles altres que els deleguen les administracions públiques, entre les quals s'inclou la gestió dels residus d'envasos de vidre.  
Nové. Que la Generalitat, a través de la corresponent conselleria competent en medi ambient, i la societat Ecovidrio han subscrit successius convenis marc de col·laboració en data 31 d'octubre de 2001, 20 de desembre de 2004, 19 de febrer de 2009 i 5 de maig de 2014 (modificat per mitjà d'una addenda de 23.03.2015), de manera que és a aquest últim al qual substitueix el present conveni.  
La clàusula dotzena del conveni subscrit el 5 de maig de 2014 establia un període de duració coincident amb el de la vigència de l'autorització concedida a Ecovidrio per la Resolució de la Direcció General de Qualitat Ambiental de data 19 de novembre de 2013, que pot entendre's prorrogat per períodes successius de sis mesos, en cas de renovació de l'autorització esmentada.  
No obstant això, l'esmentat sistema de pròrrogues successives resulta contrari al que s'estableix en la Llei 40/2015, d'1 d'octubre, de règim jurídic del sector públic, per la qual cosa resulta necessari subscriure un nou conveni, sense perjudici de la pervivència de l'anterior, fins a la subscripció del present, en aplicació de la garantia en la continuïtat d'un servei que té la consideració d'essencial.  
Desé. Que posteriorment a la subscripció del conveni de col·laboració assenyalat en l'exposició anterior, la legislació estatal bàsica sobre residus ha patit també una modificació important, mitjançant la Llei 22/2011, de 28 de juliol, de residus i sòls contaminats, per la qual s'incorpora al dret espanyol la Directiva 2008/98/CE del Parlament Europeu i del Consell, de 19 de novembre de 2008, sobre els residus, i per la qual es deroguen determinades directives. La Llei 22/2011 preveu una regulació detallada de la responsabilitat ampliada del productor (si bé estableix un règim transitori per als sistemes integrats de gestió de residus existents anteriorment a la seua entrada en vigor), per la qual cosa el present conveni s'ajusta a les previsions de la llei esmentada.  
  
Onzé. Que en la tramitació del present conveni s'ha tingut en compte el que es disposa en la Llei 40/2015, d'1 d'octubre, de règim jurídic del sector públic, i en el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
Dotzé. De conformitat amb el que s'ha exposat, sent aquesta l'única via per a instrumentar la participació voluntària de les entitats locals de la Comunitat Valenciana en el SIG autoritzat a Ecovidrio, i amb vista a complir els objectius de reciclatge i/o valorització establits en la Llei 11/1997, d'envasos i residus d'envasos, i en la normativa posterior que la desplegue, la modifique o la substituïsca, les dues parts desitgen fixar en el present conveni marc els seus drets, compromisos i obligacions respectius quant al desplegament d'un programa integral de recollida selectiva de residus d'envasos de vidre, selecció, reciclatge i/o valorització, en l'àmbit territorial de la Comunitat Valenciana, conformement al que es preveu sobre aquesta qüestió en l'autorització concedida a la societat esmentada i a les següents  
  
Clàusules  
  
Primera. Objecte i àmbit  
El present conveni marc té per objecte regular els compromisos de col·laboració de la Generalitat, a través de la conselleria competent en medi ambient i de les entitats locals que voluntàriament s'hi adherisquen, amb l'entitat Sociedad Ecológica para el Reciclaje de los Envases de Vidrio (Ecovidrio) per a contribuir al compliment de les obligacions de recollida selectiva i de tractament mediambientalment correcte dels residus d'envasos de vidre adscrits al sistema integrat de gestió que administra i gestiona Ecovidrio, d'acord amb el que es preveu en la Llei 11/1997, de 24 d'abril, d'envasos i residus d'envasos, i la resta de normativa que la desplega, així com establir les condicions generals de participació en el SIG de les entitats locals i regular les condicions econòmiques que regiran les relacions entre les parts.  
  
En aquest sentit, en el que no preveja el present conveni marc, caldrà ajustar-se al que es disposa en la Llei 11/1997 i la resta de normativa que la desplegue, la modifique o la substituïsca, així com als termes de l'autorització concedida a Ecovidrio per a operar a la Comunitat Valenciana com a sistema integrat de gestió.  
  
Segona. Actuacions  
Les actuacions que es duran a terme en l'àmbit del present conveni marc seran les que es detallen a continuació:  
1. Establir els compromisos necessaris per a garantir, en l'àmbit de la Comunitat Valenciana, el compliment dels objectius que preveu l'article 5 de la Llei 11/1997, modificats mitjançant el Reial decret 252/2006, de 3 de març, i en l'altra normativa que la desplegue, la modifique o la substituïsca.  
2. Regular les obligacions financeres del sistema integrat de gestió que haurà de costejar íntegrament Ecovidrio.  
3. Establir l'aportació econòmica que Ecovidrio haurà d'abonar a les entitats locals, d'acord amb el que es preveu en l'article 10.2 de la Llei 11/1997. Aquesta aportació és la que es detalla en l'annex III del present conveni marc.  
4. Regular la participació voluntària de les entitats locals en el SIG autoritzat, així com establir els mecanismes perquè s'adherisquen al present conveni marc, que es detallen en l'annex I.  
5. Promoure la implantació i el desenvolupament de sistemes de recollida periòdica i selectiva de residus d'envasos de vidre amb criteris d'acceptació social, eficiència tècnica i viabilitat econòmica i ambiental, tenint en compte les prescripcions establides en els plans zonals de residus aprovats per la conselleria competent en medi ambient, assegurant en tot cas, la universalitat d'aquest servei.  
  
6. Promoure la realització d'accions i campanyes de comunicació, informació i sensibilització ambiental per a estimular comportaments que faciliten i incentiven la participació dels agents econòmics responsables dels productes envasats i dels consumidors de productes envasats en la consecució dels objectius ambientals establits i per a augmentar el grau d'eficiència en la recollida selectiva (en termes de quantitat recollida i de presència d'impropis), articulant la col·laboració de les parts en el desplegament, el finançament i l'execució.  
  
7. Promoure el manteniment i la millora de la recollida selectiva dels residus d'envasos de vidre adscrits al SIG, així com la implantació de les infraestructures necessàries per a això en l'àmbit territorial de la Comunitat Valenciana.  
8. Establir els fluxos d'informació entre la Generalitat, a través de la conselleria competent en medi ambient, Ecovidrio i les entitats locals adherides al conveni.  
9. Promoure la prevenció en la generació dels residus d'envasos de vidre, així com la reducció de l'impacte ambiental generat, a través d'actuacions concretes amb els agents econòmics de la Comunitat Valenciana.  
10. Establir els mecanismes per a garantir el reciclatge i/o la valorització dels residus d'envasos de vidre, d'acord amb el que es preveu en l'article 12 de la Llei 11/1997 i en la normativa que la desplegue, la modifique o la substituïsca.  
11. Promoure les actuacions necessàries, d'acord amb el règim competencial vigent, per a facilitar la participació correcta en el SIG dels agents responsables de la primera posada en el mercat de productes envasats, de cara a la definició dels envasos posats en el mercat i la consecució dels objectius, el suport econòmic adequat del sistema i el manteniment de les condicions de competència de mercat.  
  
12. Establir els mecanismes necessaris de col·laboració i cooperació entre les parts signants i adherides al present conveni per a garantir el compliment de les previsions que conté, implantant mesures d'intercanvi d'informació, així com mesures d'inspecció i control.  
  
  
Tercera. Compromisos de la Generalitat, a través de la conselleria competent en medi ambient  
La Generalitat, a través de la conselleria competent en medi ambient, es compromet, dins de l'àmbit de les seues competències i en els termes fixats en el present conveni marc, a promoure i, si és el cas, participar en la planificació, la coordinació, la gestió i el seguiment del sistema de recollida selectiva i recuperació de residus d'envasos de vidre, amb criteris d'acceptació social, eficiència tècnica i viabilitat econòmica i ambiental, en col·laboració amb les entitats locals valencianes i Ecovidrio, tot això d'acord amb el règim competencial aplicable a la gestió dels residus d'envasos en la Llei 11/1997 i la resta de normativa aplicable, i concretament a:  
1. Establir els mecanismes necessaris per a facilitar que les entitats locals puguen adherir-se al present conveni marc, incloent-hi tant la informació i la difusió del seu contingut com la necessària cooperació i assessoria tècnica i jurídica. Aquestes adhesions s'hauran de notificar degudament a la conselleria competent en medi ambient, que al seu torn les comunicarà a Ecovidrio als efectes oportuns.  
2. Garantir que les entitats locals reben les compensacions econòmiques que estableix la Llei 11/1997 o la norma que la substituïsca, una vegada s'hagen adherit al present conveni marc de la manera que es detalla en l'annex II d'aquest. A aquest efecte, les entitats locals podran requerir, a través de la comissió mixta de seguiment, vigilància i control (en avant, la comissió mixta) referida en la clàusula novena d'aquest conveni, la intervenció de la conselleria competent en medi ambient en qualitat d'àrbitre davant dels problemes que puguen sorgir en la recepció d'aquestes compensacions per part d'Ecovidrio, de conformitat amb el que s'estableix en el present conveni marc.  
  
3. Dissenyar i coordinar, en col·laboració amb Ecovidrio i amb les entitats locals adherides, a través de la referida comissió mixta, les campanyes d'informació i sensibilització ambiental per a augmentar el grau d'eficàcia en la recollida selectiva i complir els objectius de la Llei 11/1997 i la resta de normativa que la desplega o la modifica.  
4. Col·laborar amb les entitats locals per a facilitar el compliment de les obligacions assumides per aquestes amb motiu de la seua adhesió al present conveni.  
5. Garantir el subministrament d'informació a Ecovidrio perquè aquesta entitat puga acreditar el compliment de les seues obligacions, incloent-hi les activitats de recollida selectiva efectuades per les entitats locals.  
6. Intercanviar amb les entitats locals i Ecovidrio qualsevol altra informació que siga d'interés per al desenvolupament i el seguiment de les actuacions que preveu el present conveni marc, en particular les relatives als resultats que es vagen obtenint en la recollida selectiva i la gestió dels residus d'envasos de vidre a la Comunitat Valenciana.  
  
7. Col·laborar amb les entitats locals en la posada en marxa de dispositius de vigilància, inspecció, control i policia ambiental adequats per al seguiment de tots els compromisos i les actuacions que preveu aquest conveni i dins de l'àmbit de les competències de la conselleria competent en matèria de medi ambient.  
  
Quarta. Compromisos de la societat Ecovidrio  
En compliment de la legislació aplicable en matèria de responsabilitat ampliada del productor de productes, tenint en compte els termes de l'autorització concedida a Ecovidrio per a implantar un sistema integrat de gestió d'envasos usats i residus d'envasos de vidre a la Comunitat Valenciana i els termes d'aquest conveni marc, aquesta societat es compromet a:  
1. Responsabilitzar-se de la gestió dels residus d'envasos de vidre derivats dels productes envasats posats en el mercat pels agents econòmics responsables d'aquests productes adherits a Ecovidrio, i podran fer aquesta gestió bé directament per mitjans propis o bé a través de terceres empreses autoritzades. La naturalesa de la matèria dels residus d'envasos, la gestió dels quals és responsabilitat del SIG, és la que consta en la referida autorització atorgada a Ecovidrio.  
2. Responsabilitzar-se de la gestió dels residus d'envasos de vidre derivats dels productes envasats posats en el mercat a través d'envasos industrials o comercials, quan aquests envasos estiguen adherits a Ecovidrio.  
3. Acceptar tots els residus d'envasos de vidre que li lliuren les entitats locals i fer-se'n càrrec, així com gestionar-los posteriorment d'acord amb l'article 12 de la Llei 11/1997 i el Reial decret 782/1998.  
  
El present compromís inclou tant la recepció dels residus d'envasos de vidre transportats per les entitats locals, directament o indirectament, fins a la instal·lació designada en l'annex III del present conveni marc, com la recepció dels residus d'envasos de vidre que, procedents de les estacions de transferència, de les plantes de selecció i classificació de vidre o ecoparcs, es transporten fins a un centre de recuperació, reciclatge o valorització, sempre que les condicions del material recuperat complisquen les especificacions tècniques que recull l'annex II.  
  
4. Abonar a les entitats locals les quantitats econòmiques corresponents, de conformitat amb el que es preveu en l'article 10.2 de l'esmentada Llei 11/1997 i d'acord amb les condicions que estableix l'annex III del present conveni marc.  
La transferència d'aquestes compensacions s'efectuarà per l'import de les factures emeses per les entitats locals, en el termini màxim de 30 dies naturals a comptar de la data d'emissió d'aquestes, acompanyades de la documentació justificativa requerida. En cas de rebre la documentació incompleta o mal formalitzada, Ecovidrio requerirà a l'entitat local la presentació dels justificants necessaris, i s'entendrà en aquest supòsit que el termini màxim de 30 dies comptarà des de la recepció de la documentació completa per part d'Ecovidrio.  
5. Efectuar el pagament dels imports previstos en cada cas en l'annex III a les entitats titulars de les plantes de selecció i classificació de vidre, dels ecoparcs i, si és el cas, a les plantes de valorització de residus domèstics o municipals, en el termini màxim de 30 dies naturals des de la recepció de la factura o la certificació adjunta, si és el cas, de la documentació justificativa. En el cas que les instal·lacions esmentades siguen de titularitat pública, el pagament dels imports indicats podrà efectuar-se a l'entitat que l'administració titular d'aquelles designe expressament.  
6. Prestar adequadament el servei de recollida selectiva de residus d'envasos de vidre quan les entitats locals adherides al conveni hagen optat per encarregar la gestió integral d'aquest servei a Ecovidrio d'acord amb el que es preveu en l'apartat 2 de la clàusula cinquena del present conveni, especialment pel que fa a la freqüència de buidatge dels contenidors de tipus iglú a fi que no es produïsquen desbordaments.  
L'esmentada gestió integral del servei inclou les operacions de recollida i transport dels residus d'envasos de vidre, així com la instal·lació dels contenidors de tipus iglú de recollida selectiva d'aquests residus, i la neteja, el manteniment, la reparació i la reposició.  
7. Independentment que la gestió integral del servei de recollida selectiva la duga a terme o no Ecovidrio, aquesta entitat es compromet a reposar els contenidors de tipus iglú de residus d'envasos de vidre a les entitats locals al final de la seua vida útil, o quan aquests estiguen en un estat de deterioració tal que s'aconselle reposar-los. En conseqüència, no pertocarà abonar cap compensació econòmica a les entitats locals en concepte d'amortització.  
8. Complir, en l'àmbit territorial de la Comunitat Valenciana, els objectius de reducció, reciclatge i valorització fixats en l'article 5 de la Llei 11/1997, modificats mitjançant el Reial decret 252/2006, de 3 de març, i la resta de normativa que la desplegue, la modifique o la substituïsca.  
9. Garantir el reciclatge o qualsevol altra mena de valorització dels residus d'envasos de vidre recollits selectivament, atenent les especificacions tècniques que inclou l'annex II del present conveni marc. De la mateixa manera, Ecovidrio garanteix que les instal·lacions o els centres de recuperació, reciclatge i valorització de residus d'envasos de vidre designats per aquesta estaran degudament autoritzats i acceptaran els residus d'envasos de vidre per a reciclar-los o valoritzar-los posteriorment.  
10. Observar els principis d'equilibri territorial, d'universalitat del servei, així com els de proximitat i autosuficiència recollits en el PIRCV, dins del marc previst en la normativa sobre competència.  
11. Col·laborar en el disseny i la realització de campanyes d'informació, educació i sensibilització ambiental amb la finalitat d'augmentar el grau d'eficàcia en la recollida selectiva dels residus d'envasos de vidre amb vista a facilitar l'assoliment dels objectius pretesos. Per a això, participarà en el finançament d'aquestes campanyes de la manera en les i quantitats que estableix l'annex III del present conveni marc.  
Aquestes campanyes de sensibilització es duran a terme en l'àmbit territorial de la Comunitat Valenciana i aniran dirigides tant als ciutadans com al sector HORECA, i caldrà fer-les en castellà i en valencià. Seran aprovades per la comissió mixta, i es podran coordinar amb les campanyes de comunicació d'altres sistemes de responsabilitat ampliada del productor de productes envasats i d'aparells elèctrics i electrònics (RAEE). El finançament requerit cobrirà, una vegada finalitze la campanya anual, un estudi final d'avaluació dels resultats obtinguts i una presentació de propostes de millora per a la campanya següent.  
  
12. Acceptar, des de la signatura del present conveni marc, l'adhesió de totes i cada una de les entitats locals que decidisquen adherir-s'hi voluntàriament mitjançant la signatura del corresponent protocol d'adhesió que preveu l'annex I del present conveni i de conformitat amb el que estableix la clàusula sisena d'aquest, així com les renovacions dels protocols d'adhesió subscrits a l'empara del conveni marc anterior.  
  
13. Contactar amb les entitats locals de nova adhesió al conveni en el moment en què la conselleria competent en medi ambient els trasllade el protocol d'adhesió previst en l'annex I, a l'efecte de remetre els models de plantilles que han d'acompanyar les factures pels conceptes que estableix l'annex III, sempre que aquelles opten per fer-ne una gestió directa.  
  
Cinquena. Compromisos de les entitats locals  
Dins de l'àmbit de les seues competències, les entitats locals assumiran els compromisos següents adherint-se al present conveni marc:  
  
1. Acceptar formalment les condicions establides en el present conveni marc, pel qual es regulen les condicions de la seua participació, en particular les que conté l'annex III.  
2. Comunicar la seua adhesió al conveni mitjançant la subscripció del protocol d'adhesió que preveu l'annex I, en la forma i els terminis pertinents, així com la forma de la seua participació en el sistema integrat de gestió que administra i gestiona Ecovidrio, participació que podrà dur-se a terme d'una de les maneres següents:  
- Realitzant la gestió integral de la recollida selectiva dels residus d'envasos de vidre a través d'una entitat diferent d'Ecovidrio. En aquest cas, les entitats locals assumiran la responsabilitat de la prestació del servei de recollida i transport dels residus d'envasos de vidre fins a la instal·lació receptora que figura en l'annex III del present conveni marc, així com la de mantindre, netejar i reparar els contenidors de tipus iglú adscrits a aquest servei.  
- Encarregant la gestió integral de la recollida selectiva de residus d'envasos de vidre a Ecovidrio, que haurà d'efectuar les operacions de recollida i transport dels residus d'envasos de vidre fins a la instal·lació receptora indicada anteriorment, així com el manteniment, la neteja i la reparació dels contenidors de tipus iglú.  
No obstant això, les entitats locals podran canviar de modalitat de gestió durant la vigència del present conveni, sempre que es comunique per escrit a Ecovidrio. Aquest canvi es farà efectiu en el termini de tres mesos a partir de la data d'entrada de la sol·licitud de canvi en el domicili d'Ecovidrio, excepte si hi ha motius justificats que aconsellen l'efectivitat del canvi de modalitat en un termini inferior, que haurà de valorar la comissió mixta.  
3. Prestar, o vetlar perquè es preste adequadament, un servei de recollida selectiva dels residus d'envasos de vidre amb criteris d'acceptació social, eficiència tècnica i viabilitat econòmica i ambiental en les condicions definides en el present conveni, especialment pel que fa a la freqüència de buidatge dels contenidors i a la resolució d'incidències. Per a aquest fi, els contenidors hauran d'estar emplaçats, en la via pública, en els llocs més idonis per a complir la seua funció.  
En cas que la conselleria competent en medi ambient o Ecovidrio els lliure contenidors destinats a la recollida selectiva de residus d'envasos de vidre, les entitats locals es comprometen a acceptar-los i a situar-los en la via pública a la disposició dels ciutadans. Amb aquesta acceptació, en el cas que la gestió integral de la recollida selectiva dels residus d'envasos de vidre es produïsca través d'una entitat diferent d'Ecovidrio, n'assumeixen així mateix el manteniment integral, fins i tot les reparacions i les reposicions quan siguen necessàries, així com la neteja dels contenidors lliurats.  
4. Acceptar la designació de la instal·lació receptora que figura en l'annex III del present conveni o en l'addenda que el modifique per a cada consorci i entitat local.  
5. Aprovar els instruments necessaris que permeten aconseguir una millora contínua dels resultats de la recollida selectiva dels residus d'envasos de vidre i de l'eficiència del sistema integrat de gestió, i permetre per a això la participació i la col·laboració de la conselleria competent en medi ambient i d'Ecovidrio.  
6. Possibilitar la realització de campanyes d'informació, educació i sensibilització ambiental en el seu àmbit territorial que s'emmarquen en les directrius fixades per la comissió mixta de seguiment, vigilància i control a fi d'aconseguir l'activa i correcta participació ciutadana i del sector HORECA en la recollida de residus d'envasos de vidre.  
  
7. Desenvolupar les actuacions de control pertinents per a assegurar que totes les operacions de recollida selectiva es duguen a terme de manera adequada, i donar-ne compte a la comissió mixta de seguiment, vigilància i control quan aquesta ho sol·licite expressament. Així mateix, es comprometen a prendre les mesures correctores necessàries en cas de detectar desviacions o incompliments rellevants en l'àmbit de les operacions esmentades, així com a implantar les mesures que, si és el cas, aconselle l'esmentada comissió mixta.  
8. Dictar o, si és el cas, adequar les ordenances sobre residus domèstics o municipals, així com qualsevol altra disposició aplicable i, si és el cas, els contractes relatius a la gestió dels residus domèstics o municipals en els supòsits en què la gestió dels serveis siga indirecta, amb la finalitat de possibilitar el compliment dels compromisos contrets adherint-los al present conveni marc.  
  
Sisena. Procediment de participació de les entitats locals  
L'adhesió voluntària de les entitats locals al present conveni marc quedarà subjecta als tràmits següents:  
1. Primera adhesió  
1.1. Adopció d'un acord exprés d'adhesió per part del ple de la corporació municipal que preveja els aspectes següents:  
a) Aprovació de la implantació, el manteniment i la millora de la recollida selectiva de residus d'envasos de vidre en l'àmbit territorial corresponent.  
b) Acceptació de la totalitat de les condicions reflectides en el present conveni marc.  
c) Autorització a favor del president de la corporació municipal per a signar el protocol d'adhesió que figura en l'annex I ?model A o B?, així com la totalitat dels documents que es deriven de l'adhesió.  
  
1.2. En el cas que les entitats locals decidisquen que siga una entitat pública o un tercer privat qui perceba les corresponents compensacions econòmiques que estableix l'annex III, derivades de l'adhesió al present conveni marc, haurà d'adjuntar-se un acord de delegació dels drets de facturació i/o cobrament a favor de l'entitat designada, de la qual es facilitarà la raó social, el domicili social i el número d'identificació fiscal.  
1.3. En el cas que els acords anteriors hagen sigut adoptats per la Junta de Govern, haurà de remetre's un document expedit per la secretaria de la corporació municipal que acredite la delegació de competències en aquest òrgan.  
1.4. Signatura del protocol d'adhesió, que haurà d'ajustar-se al model que figura en l'annex I ?model A o B?.  
Tots els acords adoptats, així com el protocol d'adhesió signat, hauran d'enviar-se a la conselleria competent en medi ambient per via electrònica a través de la seu electrònica de la Generalitat.  
  
La conselleria competent en medi ambient notificarà a Ecovidrio l'adhesió de cada nova entitat local participant, i li remetrà el protocol d'adhesió degudament omplit i subscrit per aquella per via electrònica perquè en prenga coneixement i tinga els efectes oportuns.  
2. Entrada en vigor i duració  
Els protocols d'adhesió entraran en vigor quan se signen i tindran una duració inicial coincident amb la finalitat de la vigència del present conveni marc, i quedaran automàticament renovats en tots els seus termes en el cas de pròrroga d'aquest, de conformitat amb el que s'estableix en la clàusula dotzena, excepte en el cas que l'entitat local adherida adopte un acord exprés en sentit contrari a través del ple de la corporació municipal en el termini màxim de tres mesos a partir de l'endemà de la data en què se li notifique la pròrroga del conveni. En aquest cas, haurà de remetre's un certificat de l'acord plenari adoptat a la conselleria competent en medi ambient en el termini màxim de quinze dies naturals comptats des de l'endemà de l'adopció.  
  
3. Renovació de l'adhesió  
Les entitats locals que hagen formalitzat la seua adhesió al conveni marc subscrit entre la Generalitat i Ecovidrio en data 5 de maig de 2014 i desitgen renovar la seua adhesió al present conveni hauran d'adoptar ?per part del ple de la corporació municipal o, si és el cas, per la Junta de Govern local, si té les competències delegades- un acord exprés que preveja l'acceptació de la totalitat de les condicions reflectides en el present conveni marc.  
Aquest acord s'haurà de remetre a la conselleria competent en medi ambient en el termini màxim de sis mesos a comptar des de l'endemà de la publicació del present conveni en el Diari Oficial de la Generalitat Valenciana. Una vegada transcorregut aquest termini sense que s'haja adoptat i remés l'acord d'adhesió s'entendrà, excepte que hi haja una comunicació expressa en sentit contrari, que l'adhesió formalitzada en el seu dia continua vigent, si bé referida als termes i les condicions que estableix el present conveni marc, i s'assumirà de manera tàcita la totalitat dels drets, les obligacions i els compromisos previstos en aquest. Això no eximeix les entitats locals d'adoptar un acord exprés d'adhesió al present conveni marc.  
Les condicions econòmiques per a les entitats locals que es troben en la situació esmentada en aquest punt seran aplicables des de l'entrada en vigor del present conveni marc, sempre que hagen adoptat l'acord esmentat i l'hagen remés a la conselleria competent en medi ambient en el termini indicat anteriorment.  
  
  
Setena. Facturació a Ecovidrio  
1. Les entitats locals que formalitzen la seua adhesió al present conveni marc percebran les compensacions econòmiques que s'estableixen en la Llei 11/1997 i en les normes que la despleguen, la modifiquen o la substituïsquen per la seua participació en el SIG autoritzat a Ecovidrio, en el cas que la gestió integral de la recollida selectiva no la duga a terme Ecovidrio.  
2. A aquest efecte, les entitats locals adherides, o en les entitats en què deleguen, hauran d'emetre una factura a Ecovidrio dins del mes següent al període mensual anterior, en la forma i per les quantitats que estableix l'annex III del present conveni, a les quals s'afegirà l'IVA corresponent, de conformitat amb el que es preveu en la normativa relativa a l'aplicació de l'Impost sobre el Valor Afegit a determinades operacions efectuades per les entitats gestores dels SIG d'envasos usats i residus d'envasos sistemes i per altres agents econòmics, en el marc de la Llei 11/1997 i la resta de normativa que la desplegue, la modifique o la substituïsca.  
3. De manera alternativa al que es preveu anteriorment, i en el cas que la prestació dels serveis de recollida selectiva de residus d'envasos de vidre adscrits al SIG haja de dur-la a terme una entitat o una empresa, pública o privada, diferent de la mateixa entitat local, aquesta última haurà de comunicar aquesta circumstància a Ecovidrio, i mantindrà la responsabilitat que sobre la gestió d'aquests residus li atribueix l'article 9.1 de la Llei 11/1997 i la resta de la legislació vigent. La delegació dels drets de facturació i de cobrament derivats de l'adhesió de l'entitat local al conveni a favor d'aquest tercer requerirà la prèvia delegació expressa per part del ple de la corporació municipal a favor d'aquesta entitat o empresa.  
A partir d'aquesta comunicació, l'emissió de factures i la presentació de la documentació justificativa necessària l'efectuarà directament l'entitat o l'empresa designada a aquest efecte. Qualsevol modificació en les designacions l'haurà de comunicar l'entitat local a la conselleria competent en medi ambient i a Ecovidrio en el termini màxim de 15 dies naturals a partir que es produïsca aquest canvi, amb l'aprovació prèvia del ple de la corporació.  
Les designacions que, en execució del conveni marc subscrit en data 5 de maig de 2014, ja s'hagen comunicat a la conselleria competent en medi ambient i a Ecovidrio, es consideraran prorrogades als efectes anteriors, excepte si hi ha una comunicació en contra efectuada a la conselleria competent en medi ambient i a Ecovidrio.  
4. Si les entitats locals opten perquè siga Ecovidrio la que es faça càrrec de la gestió integral de la recollida selectiva de residus d'envasos de vidre, aquesta decisió implicarà que el cost addicional d'aquesta gestió respecte del sistema ordinari de gestió dels residus domèstics o municipals l'assumirà directament Ecovidrio, per la qual cosa les entitats locals no facturaran a Ecovidrio cap import.  
5. La facturació per part de les entitats locals i de la Generalitat haurà d'ajustar-se a la normativa aplicable en cada cas en matèria d'hisenda i hisendes locals, així com al que disposa el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, quan siga procedent.  
6. Les obligacions de pagament a les entitats locals adherides al present conveni marc que corresponga abonar per Ecovidrio pels costos derivats de la participació d'aquelles en el SIG, en aplicació de les previsions que estableix l'article 8.bis de la Directiva 2018/851/UE, s'aplicaran a partir del moment que aquestes obligacions resulten exigibles per als sistemes integrats de gestió existents, d'acord amb el que s'estableix en la norma interna d'incorporació de la directiva esmentada, sense perjudici de la novació del present conveni d'acord amb el que es preveu en la clàusula tretzena.  
  
Huitena. Pagament a les entitats locals  
Les entitats locals que opten per dur a terme la gestió de manera directa percebran les compensacions econòmiques referides en la clàusula anterior des de la data de la signatura de la seua adhesió al present conveni, sempre que estiga degudament omplit i subscrit el protocol d'adhesió que estableix l'annex I.  
De la mateixa manera, posaran en marxa els dispositius de control necessaris per a assegurar que totes les operacions es duen a terme de manera adequada i, concretament, per a assegurar la validesa dels elements que serveixen de base per al càlcul de l'aportació econòmica d'Ecovidrio. Així mateix, prendran totes les mesures correctores necessàries en cas de detectar-se desviacions o incompliments en l'àmbit d'aquestes operacions, i es notificarà a Ecovidrio qualsevol circumstància que tinga incidència sobre l'execució del present conveni marc.  
  
Novena. Comissió mixta de seguiment, vigilància i control  
1. D'acord amb l'article 49.f de la Llei 40/2015, d'1 d'octubre, de règim jurídic del sector públic, i l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, es crea una comissió mixta de seguiment, vigilància i control de l'execució del present conveni i dels compromisos assumits per les parts que el subscriuen i s'hi adhereixen.  
  
D'acord amb l'esmentat article 9 del Decret 176/2014, la direcció general competent en residus serà l'òrgan de la Generalitat al qual haurà de remetre's una còpia de les actes, els acords o els informes que aquesta comissió mixta emeta, si és el cas, en el desenvolupament i l'execució de les funcions que té assignades.  
2. La comissió mixta estarà formada pels membres següents, amb veu i vot, i es procurarà que hi haja una presència equilibrada de dones i homes en aplicació del que es preveu en el II Pla d'igualtat de dones i homes de l'Administració de la Generalitat, aprovat per l'Acord de 10 de març de 2017:  
- Presidència: la persona titular de la direcció general competent en residus de la conselleria competent en medi ambient, o la persona a qui designe.  
- Vocals:  
· 1 representant de la conselleria competent en medi ambient, el qual ocuparà la secretaria de la comissió mixta.  
· 2 representants de les entitats locals adherides al conveni marc.  
· 2 representants d'Ecovidrio.  
En tot cas, els membres de la comissió mixta podran estar assistits eventualment per consellers tècnics, econòmics o jurídics. Així mateix, hauran de nomenar-se suplents dels membres de la comissió mixta.  
  
3. El funcionament de la comissió mixta es regirà pel que disposa la secció 3a del capítol II del títol preliminar de la Llei 40/2015, d'1 d'octubre, de règim jurídic del sector públic.  
La comissió mixta es reunirà totes les vegades que es considere necessari, sense perjudici de les reunions extraordinàries que es puguen celebrar a petició de qualsevol de les parts signants del conveni, amb l'aprovació prèvia del president de la comissió.  
Les decisions i els acords d'aquesta comissió mixta es prendran pel vot favorable de, almenys, la meitat dels membres representats en aquesta. En cas d'empat entre els membres de la comissió mixta, aquest es dirimirà amb el vot de qualitat del president.  
4. Sense perjudici del que es disposa en l'article 9 del Decret 176/2014, a la comissió mixta se li atribueixen les funcions següents:  
- Constituir-se com a via de participació per a totes les entitats locals que formalitzen la seua adhesió al present conveni marc.  
- Plantejar totes les qüestions i els problemes no resolts o no previstos específicament en el present conveni.  
- Resoldre totes les qüestions tècniques, interpretatives o pràctiques que, plantejades per les parts, se susciten en el curs del compliment del present conveni amb la finalitat d'arribar a solucions de consens a les qüestions que puguen sorgir i, si és cas, consensuar possibles adaptacions i modificacions del present conveni.  
- Estudiar, valorar i proposar nous criteris o modificar els existents, relatius a la prestació del servei de recollida selectiva dels residus d'envasos de vidre adscrits al SIG que gestiona Ecovidrio a la Comunitat Valenciana.  
- Vetlar per la unificació de criteris en el sistema d'emmagatzematge en les instal·lacions dependents de les entitats locals.  
- Supervisar les actuacions que es deriven de l'aplicació d'aquest conveni marc, de la seua interpretació o de les propostes de modificació, si és el cas. En aquest últim cas, qualsevol modificació d'aquest conveni que implique alguna alteració substancial del seu funcionament o de les condicions tant logístiques ?les referides tant a l'assignació de les instal·lacions receptores de residus d'envasos de vidre per a cada una de les entitats locals com a la incorporació o el canvi de les diferents instal·lacions receptores de residus d'envasos de vidre que recull l'annex III- com econòmiques en aquest, s'incorporarà com a addenda una vegada aprovada.  
- Aprovar el contingut de les campanyes de conscienciació ciutadana i sensibilització social ?respecte del qual la direcció general competent en matèria de residus podrà sol·licitar un informe al Centre d'Educació Ambiental de la Comunitat Valenciana- i els pressupostos per a l'execució, i acordar per a això la quantitat econòmica que es destinarà a cada una en funció de l'objectiu que es pretén i l'àmbit d'aplicació en què s'haja de desplegar.  
- Estudiar qualsevol sol·licitud presentada per les entitats locals.  
5. La comissió mixta es constituirà en el termini màxim d'un mes després de la publicació del present conveni marc en el Diari Oficial de la Generalitat Valenciana, i cada una de les parts haurà de comunicar els seus representants abans d'aquest termini.  
6. En el cas que alguna de les parts considere que s'ha produït una incidència greu que puga afectar el desplegament adequat del conveni marc, podrà convocar una reunió extraordinària i urgent de la comissió, i la part convocada haurà de respondre en un termini màxim de 15 dies. La reunió haurà de celebrar-se en el termini màxim d'un mes des de la data de recepció de la convocatòria.  
  
Desena. Transmissió de titularitat  
1. Les entitats locals que s'adherisquen al present conveni marc seran les titulars dels residus d'envasos de vidre que els lliuren els ciutadans des del moment en què aquelles comencen a exercir, directament o indirectament, les funcions de recollida, transport i/o emmagatzematge dels residus a través d'una entitat diferent d'Ecovidrio, i hauran d'assumir les responsabilitats de tota índole respecte d'aquests.  
  
En aquest cas, Ecovidrio adquirirà la titularitat dels residus d'envasos de vidre des del moment en què li'ls lliuren les entitats locals en els centres de recuperació, reciclatge o valorització, o en les estacions de transferència, moment a partir del qual aquesta societat assumirà les responsabilitats sobre qualsevol menyscapte o pèrdua que patisquen els residus que se li lliuren, així com dels danys que puguen derivar-se de les operacions de gestió d'aquests, incloent-hi els causats a tercers i al medi ambient.  
2. En el cas que les entitats locals hagen optat per la gestió indirecta a través d'Ecovidrio, aquesta societat serà la titular dels residus d'envasos de vidre des del moment en què s'efectuen les operacions de recollida i transport. Aquesta recollida podrà dur-la a terme amb mitjans propis o a través d'un tercer autoritzat, i caldrà efectuar-la mitjançant contenidors específics situats en la via pública, o bé des d'ecoparcs, instal·lacions d'emmagatzematge temporal o de valorització de residus domèstics o municipals, o des de qualsevol altre punt de lliurament proposat per les entitats locals, assumint tota responsabilitat sobre qualsevol menyscapte o pèrdua que patisquen aquests, així com els danys que puguen derivar-se de les operacions de gestió d'aquests, incloent-hi els causats a tercers i al medi ambient.  
  
3. Des del moment de la transferència de la titularitat, Ecovidrio tindrà dret a percebre tots els rendiments o els fruits es deriven de la gestió ambiental dels residus d'envasos de vidre com a propietària d'aquests, i adquirirà la responsabilitat de donar-los un tractament final adequat que possibilite el compliment dels objectius ambientals que estableix la Llei 11/1997 i la resta de normativa que la desplegue, la modifique o la substituïsca.  
  
Onzena. Penalitzacions  
En el cas d'incompliment d'obligacions i compromisos derivats del present conveni marc que no siguen determinants de la seua resolució, les parts acorden que la Generalitat podrà exigir una penalització del 2 % sobre les quantitats que, en concepte d'aportació, haja d'abonar Ecovidrio durant el mes natural en què s'haja produït l'incompliment. Les quantitats que resulten exigibles per aquestes penalitzacions es destinaran a millorar els sistemes de recollida periòdica i selectiva (parc de contenització i ràtio per habitant).  
Això sense perjudici del que es disposa en la clàusula quinzena respecte de les causes de resolució anticipada i rescissió del conveni marc, i de les conseqüències derivades d'aquestes.  
  
Dotzena. Entrada en vigor i duració  
El present conveni marc entra en vigor en la data de la signatura i té una duració inicial de dos anys, prorrogable any per any fins a un màxim de quatre, incloent-hi les pròrrogues. En qualsevol cas, la vigència del conveni queda vinculada a la vigència de l'autorització concedida a Ecovidrio per la Resolució de la Direcció General del Canvi Climàtic i Qualitat Ambiental de data 29 de maig de 2019, que té vigència fins al 29 de maig de 2024. Tot això sense perjudici del que s'estableix en l'article 49.h de la Llei 40/2015, d'1 d'octubre, de règim jurídic del sector públic, i de la possibilitat de resolució anticipada per qualsevol de les causes enumerades en la clàusula quinzena.  
  
  
Tretzena. Novació  
1. En el cas de produir-se alguna modificació de les condicions i les determinacions requerides per a obtindre l'autorització del sistema integrat de gestió que tinguen al seu torn efecte sobre les disposicions del present conveni, les parts hauran d'incorporar-les-hi per mitjà d'una acta addicional.  
2. En el cas que entre en vigor alguna disposició legal o decisió judicial que puga afectar l'execució del present conveni marc i els drets i les obligacions de les parts que aquest estableix, quedarà modificat tàcitament sense necessitat d'un nou pacte entre les parts, i haurà d'interpretar-se i complir-se en avant de manera que la norma en qüestió resulte aplicada correctament No obstant això, en el cas que la norma implique la necessitat de modificar alguna clàusula del conveni marc a l'efecte d'ajustar-lo a aquesta, les dues parts es comprometen, en el termini màxim de trenta dies naturals des de l'entrada en vigor de la disposició legal o la decisió judicial, a informar l'altra part i prendre les mesures necessàries a l'efecte de modificar els aspectes que requerisquen aquest ajust. En el cas que no siga possible arribar a un acord sobre els termes en què haja de quedar modificat el conveni marc, se suspendrà l'eficàcia d'aquest fins que s'obtinga aquell.  
  
  
Catorzena. Naturalesa i jurisdicció  
El present conveni té naturalesa administrativa i, estant exclosa l'aplicació directa de la legislació general de la contractació administrativa, es regirà per normes pròpies, i en el que no estiga previst, supletòriament, pels principis d'aquesta legislació i els generals de l'ordenament juridicoadministratiu.  
Les qüestions litigioses que puguen sorgir en la interpretació, el compliment i l'eficàcia del present conveni marc seran del coneixement i la competència de l'ordre jurisdiccional contenciós administratiu.  
  
Quinzena. Causes de resolució  
1. Aquest conveni s'extingirà pel compliment de les actuacions que constitueixen el seu objecte o per incórrer en causa de resolució.  
2. Són causes de resolució, a més de les que preveu l'article 51 de la Llei 40/2015, d'1 d'octubre, de règim jurídic del sector públic, les següents:  
- La impossibilitat d'aconseguir l'objecte o la finalitat prevista en aquest conveni.  
- La falta de viabilitat econòmica o tècnica d'Ecovidrio.  
- La suspensió, la caducitat o la revocació de l'autorització del SIG adoptada per part de l'òrgan competent per a atorgar-la.  
La producció de qualsevol supòsit dels previstos anteriorment donarà lloc a la corresponent indemnització de danys i perjudicis a favor de la part que no haja incomplit i a càrrec de la part l'acció o l'omissió de la qual l'haja motivat.  
  
Setzena. Efectes de la rescissió o resolució anticipada del conveni  
  
Sense perjudici del que s'estableix en l'article 52 de la Llei 40/2015, en el cas que en el moment d'instar-se la rescissió del present conveni marc, en alguna de les formes que preveu la clàusula anterior, les entitats locals i els consorcis hagen prestat serveis de recollida i gestió de residus d'envasos de vidre que estiguen pendents de pagament, Ecovidrio haurà d'abonar la corresponent compensació econòmica reportada a favor de les entitats locals esmentades.  
  
  
Dessetena. Causes de resolució de l'adhesió de les entitats locals  
  
Serà causa de resolució de l'adhesió de les entitats locals al present conveni marc:  
- L'incompliment dels compromisos adquirits amb l'adhesió a aquest.  
- El desistiment voluntari a l'adhesió.  
- Qualsevol de les causes previstes en el marc normatiu vigent.  
  
Dihuitena. Règim transitori per a compromisos econòmics pendents  
  
1. Les entitats locals, així com les entitats titulars de les plantes de valorització de residus que hagen reportat fins hui drets econòmics no satisfets en virtut del conveni marc subscrit en data 5 de maig de 2014, entre la Generalitat, a través de la conselleria competent en medi ambient, i Ecovidrio, pels conceptes de recollida selectiva i transport de residus d'envasos de vidre recollits en els corresponents contenidors específics, recuperació de materials a partir de la recollida en massa, o qualsevol altre concepte relatiu al conveni marc, disposaran d'un termini de nou mesos a partir de l'entrada en vigor del present conveni marc per a presentar davant d'Ecovidrio les cartes de pagament i la documentació complementària necessària.  
2. Una vegada transcorregut el termini indicat en l'apartat anterior, els compromisos econòmics d'Ecovidrio que no s'hagen reclamat degudament quedaran sense efecte.  
  
Denovena. Procediment de notificació i comunicació a la Comissió Europea  
Les aportacions que estableix el present conveni queden excloses de l'àmbit de l'article 107 del Tractat de funcionament de la Unió Europea (TFUE) als efectes que preveu el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar les ajudes públiques.  
  
La causa de no subjecció a la prohibició de l'article 107 del TFUE és que les activitats subvencionades no tenen la condició d'activitat econòmica ni repercuteixen en les activitats econòmiques que puguen realitzar, si és el cas, els beneficiaris de les ajudes.  
En atenció al que s'ha exposat es considera que en el present conveni s'aplica la dispensa de l'obligació de notificació que preveu l'article 108 del TFUE.  
  
Vintena. Protecció i seguretat de la informació  
Sense perjudici de les obligacions en matèria de publicitat activa i dret d'accés a la informació pública que preveu la Llei 19/2013, de 9 de desembre, de transparència, accés a la informació pública i bon govern, i la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, les parts es comprometen a respectar la confidencialitat de la informació que se subministra en l'execució d'aquest conveni.  
Així mateix, les parts s'obliguen a complir les previsions del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades, i pel qual es deroga la Directiva 95/46/CE (d'ara en avant, RGPD) i les específiques de la Llei orgànica 3/2018, de 5 de desembre, de protecció de dades personals i garantia dels drets digitals, quant a les dades personals que, a conseqüència de l'execució d'aquest conveni, tracte cada una d'aquestes o es comuniquen entre aquestes.  
  
  
Vint-i-unena. Obligacions econòmiques per a la Generalitat  
L'aplicació i l'execució d'aquest conveni de col·laboració, incloent-hi a aquest efecte tots els actes jurídics que es puguen dictar en l'execució i el desplegament, no podran suposar obligacions econòmiques per a la Generalitat i, en tot cas, s'haurà d'atendre amb els seus mitjans personals i materials.  
  
Vint-i-dosena. Publicació  
Una vegada subscrit, el text íntegre del conveni marc es publicarà en el portal de transparència de la Generalitat GVA Oberta i en la pàgina web d'Ecovidrio, en el termini de 10 dies hàbils des de la inscripció del conveni en el Registre de Convenis de la Generalitat, d'acord amb els articles 9.1.c i 10.1 i 3 de la Llei 2/2015, de 2 d'abril de la Generalitat, de transparència, bon govern i participació ciutadana, de la Comunitat Valenciana, i els articles 3.4 i 12.2 del Decret 105/2017, de 28 de juliol, del Consell, el qual desplega la Llei 2/2015 esmentada.  
  
Així mateix, una vegada el conveni marc s'haja inscrit en el Registre de Convenis de la Generalitat, haurà de publicar-se en el Diari Oficial de la Generalitat Valenciana mitjançant una resolució de l'òrgan superior o directiu responsable del Registre, d'acord amb el que es disposa en l'article 20 del Decret 176/2014, de 10 d'octubre, del Consell, pel qual regulen els convenis que subscriga la Generalitat i el seu registre. Aquesta publicació haurà de fer-se en el termini màxim de deu dies hàbils des de la inscripció.  
I com a prova de conformitat amb tot el que s'ha exposat, les dues parts subscriuen el present conveni marc per quadruplicat en el lloc i en la data expressats en l'encapçalament.  
  
21.02.2022. La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.  
07.02.2022. El director general de la Sociedad Ecológica para el Reciclado de los Envases de Vidrio: José Manuel Núñez-Lagos Bau.  
  
LLISTA D'ANNEXOS  
  
ANNEX I. Protocols d'adhesió per a entitats locals  
ANNEX II. Especificacions tècniques  
ANNEX III. Condicions econòmiques  
  
Annex I  
Protocols d'adhesió per a entitats locals  
  
MODEL A  
PROTOCOL D'ADHESIÓ PER A ENTITATS LOCALS D'ÀMBIT MUNICIPAL  
  
Per mitjà del present protocol, l'entitat local ... s'adhereix al conveni marc subscrit entre la Generalitat, a través de la conselleria competent en medi ambient, i la Sociedad Ecológica para el Reciclado de los Envases de Vidrio (Ecovidrio), amb data ... de ... de 2021, conforme al que es disposa en l'article 9 de la Llei 11/1997, de 24 d'abril, d'envasos i residus d'envasos, i assumeix tots els compromisos i les condicions de participació que es defineixen en aquest.  
Prèviament a la signatura del present protocol, el ple de la corporació municipal, en la sessió celebrada en data ..., ha adoptat el present acord, pel qual s'accepten les condicions del conveni marc esmentat.  
  
Atés que l'autorització atorgada a Ecovidrio per a constituir, administrar i gestionar un sistema integrat de gestió de residus d'envasos de vidre preveu que les entitats locals puguen participar voluntàriament en aquest sistema, aquesta participació es fa efectiva mitjançant l'adhesió al conveni marc referit.  
  
1. SOBRE LA RECOLLIDA SELECTIVA DELS RESIDUS D'ENVASOS DE VIDRE.  
Quant a la recollida i el transport dels residus d'envasos de vidre adscrits al sistema integrat de gestió procedents de la recollida selectiva, l'entitat local signant opta per:  
(Transcriviu únicament l'opció triada)  
- Opció A: efectuar la gestió integral de la recollida selectiva dels residus d'envasos de vidre a través d'una entitat diferent d'Ecovidrio. Per tant, l'entitat local assumeix la responsabilitat de recollir i transportar el vidre fins a la instal·lació receptora assignada que figura en l'annex III del present conveni marc, així com la de mantindre, netejar i reparar els contenidors de tipus iglú adscrits a aquest servei.  
- Opció B: encarregar la gestió integral de la recollida selectiva de residus d'envàs de vidre a Ecovidrio, que haurà d'efectuar les operacions de recollida i transport d'aquests residus, així com el manteniment, la neteja, la reparació i la reposició dels contenidors de tipus iglú.  
  
  
2. CONEIXEMENT DEL CONVENI MARC  
L'entitat local signant coneix el contingut del conveni marc subscrit entre la Generalitat i Ecovidrio, incloent-hi tots els annexos, i queda compromesa amb el contingut.  
  
3. VIGÈNCIA DEL PROTOCOL D'ADHESIÓ  
Aquest protocol d'adhesió entrarà en vigor en el moment que se signe i tindrà una duració inicial coincident amb la vigència del conveni marc esmentat, i quedarà automàticament renovat en tots els seus termes en el cas de pròrroga o renovació d'aquest, de conformitat amb el que s'estableix en la clàusula dotzena, excepte en el cas que l'entitat local adherida adopte un acord exprés en sentit contrari a través del ple de la corporació municipal en el termini màxim de tres mesos a comptar des de l'endemà de la data en què la conselleria competent en medi ambient li notifique aquesta pròrroga o renovació, la qual haurà de cursar-la en el termini màxim de quinze dies naturals comptats des de l'endemà de la seua adopció.  
  
4. RESOLUCIÓ DEL PROTOCOL D'ADHESIÓ  
Seran causes de resolució del present protocol d'adhesió les que es detallen en la clàusula dessetena del conveni marc.  
I en prova de conformitat amb tot el que s'ha exposat, ... alcalde-president de ..., facultat per l'Acord del Ple de la corporació municipal de data ..., subscriu el present protocol d'adhesió.  
  
..., ... d?/de ... de 20...  
  
Signatura: l'alcalde president d?/de ...  
  
  
MODEL B  
PROTOCOL D'ADHESIÓ PER A ENTITATS LOCALS D'ÀMBIT SUPRAMUNICIPAL  
  
Per mitjà del present protocol, l'entitat local d'àmbit supramunicipal ... s'adhereix al conveni marc subscrit entre la Generalitat, a través de la conselleria competent en medi ambient, i la Sociedad Ecológica para el Reciclado de los Envases de Vidrio (Ecovidrio), amb data ... de ... de 2021, d'acord amb el que es disposa en l'article 9 de la Llei 11/1997, de 24 d'abril, d'envasos i residus d'envasos, i assumeix tots els compromisos i les condicions de participació que es defineixen en aquest.   
Prèviament a la signatura del present protocol, l'òrgan de govern de l'entitat local d'àmbit supramunicipal, en la sessió celebrada en data ... ha adoptat el present acord, pel qual s'accepten les condicions del conveni marc esmentat, que seran aplicables a totes les entitats locals que, amb una delegació prèvia expressa, es detallen a continuació:  
(Transcriviu la llista d'ajuntaments als quals representa per a aquesta opció)  
.-  
Atés que l'autorització atorgada a Ecovidrio per a constituir, administrar i gestionar un sistema integrat de gestió de residus d'envasos de vidre preveu que les entitats locals puguen participar voluntàriament en aquest sistema, aquesta participació es fa efectiva mitjançant l'adhesió al conveni marc referit.  
  
1. SOBRE LA RECOLLIDA SELECTIVA DELS RESIDUS D'ENVASOS DE VIDRE  
Pel que fa a la recollida i el transport dels residus d'envasos de vidre adscrits al sistema integrat de gestió procedents de la recollida selectiva, l'entitat local d'àmbit supramunicipal signant opta per:  
(Transcriviu únicament l'opció triada)  
- Opció A: dur a terme la gestió integral de la recollida selectiva dels residus d'envasos de vidre a través d'una entitat diferent d'Ecovidrio. Per tant, l'entitat local d'àmbit supramunicipal assumeix la responsabilitat de recollir i transportar el vidre fins a la instal·lació receptora assignada que figura en l'annex III del conveni marc, així com la de mantindre, netejar i reparar els contenidors de tipus iglú adscrits a aquest servei.  
- Opció B: encarregar la gestió integral de la recollida selectiva de residus d'envàs de vidre a Ecovidrio, que haurà d'efectuar les operacions de recollida i transport d'aquests residus, així com el manteniment, la neteja, la reparació i la reposició dels contenidors de tipus iglú.  
  
2. CONEIXEMENT DEL CONVENI MARC  
L'entitat local d'àmbit supramunicipal signant coneix el contingut del conveni marc subscrit entre la Generalitat i Ecovidrio, incloent-hi tots els annexos, i queda compromesa amb el seu contingut.  
  
3. VIGÈNCIA DEL PROTOCOL D'ADHESIÓ  
Aquest protocol d'adhesió entrarà en vigor en el moment que se signe, tindrà una duració inicial coincident amb la vigència del conveni marc esmentat i quedarà renovat automàticament en tots els seus termes en el cas de pròrroga o renovació d'aquell, de conformitat amb el que s'estableix en la clàusula dotzena, excepte en el cas que l'òrgan de govern de l'entitat local d'àmbit supramunicipal adherida adopte un acord exprés en sentit contrari en el termini màxim de tres mesos a comptar des de l'endemà de la data en què la conselleria competent en medi ambient li notifique aquesta pròrroga o renovació. En aquest cas, l'entitat local d'àmbit supramunicipal haurà de remetre el certificat de l'acord exprés adoptat a la conselleria competent en medi ambient en el termini màxim de 15 dies naturals comptats des de l'endemà de l'adopció.  
  
4. RESOLUCIÓ DEL PROTOCOL D'ADHESIÓ  
Seran causes de resolució del present protocol d'adhesió les que es detallen en la clàusula dessetena del conveni marc.  
I en prova de conformitat amb tot el que s'ha exposat, ..., president de l'entitat local d'àmbit supramunicipal ..., facultat per l'acord de l'òrgan de govern de data ..., subscriu el present protocol d'adhesió.  
  
..., ... d?/de ... de 20...  
  
Signatura: el president d?/de ...  
ANNEX II  
Especificacions tècniques  
  
1. Recollida selectiva monomaterial en contenidor de tipus iglú  
1.1. Característiques bàsiques dels contenidors de tipus iglú  
Els contenidors desplegats en la via pública i posats a la disposició dels ciutadans per Ecovidrio seran de tipus iglú, dissenyats específicament per a la recepció de residus d'envasos de vidre, a més de tancats, fàcilment identificables i amb boques accessibles i una relació superfície/capacitat favorable. Estaran fabricats amb materials que oferisquen les suficients garanties de resistència als agents atmosfèrics i a la contaminació ambiental, que complisquen les exigències mecàniques a les quals estaran sotmesos durant la seua vida útil. Així mateix, disposaran de suficients garanties de seguretat contra actes vandàlics en general i, en particular, contra el foc.  
Els contenidors instal·lats hauran de complir els requeriments següents:  
- Cos: el cos del contenidor haurà de garantir la seua durabilitat en l'exterior. Així, per a garantir el comportament a la intempèrie, el cos podrà estar recobert per una pintura resistent als rajos UV, per a garantir així la permanència del color durant el període d'anys acordat en el present conveni. Així mateix, la pintura haurà de tindre qualitat antigrafit que facilite la neteja del contenidor. Alternativament, la pintura podrà estar coberta per un protector UV i antigrafit que garantisca la durabilitat requerida. La resistència del cos a actes vandàlics haurà de ser acreditada pels assajos de fatiga per mètode de Locati per a la degradació accelerada de materials, per l'ús de la normativa ASTM D4762 € 11a i l'anàlisi estadística mitjançant el mètode de Castillo, i per assajos convencionals de fatiga de diverses provetes amb la mesura de la resistència residual i l'anàlisi estadística convencional associada. El nombre mínim de provetes per a assajar serà de cinc (5) per a cada nivell de càrrega de fatiga, de manera que s'arribe al mínim estadísticament representatiu, i estaran definides segons la norma UNE - EN MIO 2388 Plàstics. Determinació de les propietats en tracció. Mitjançant assajos de variació i brillantor, s'haurà d'acreditar la intensitat de llum que travessa tres filtres normalitzats (triestímuls X, Y, Z) en condicions d'exposició definides (geometria i font d'il·luminació), la brillantor i la transparència: a) determinació de l'índex d'engroguiment segons ASTM - E - 313; b) determinació de l'índex de blancor segons ASTM - E - 313; c) determinació de la brillantor segons UNE - EN KDG 3902. Finalment, el cos haurà d'acreditar resistència a les ratllades; per a això, en els assajos corresponents s'atendran les normes: a) ASTM D7027 € Standard Test Method for Evaluation of Scratch Resistance of Polymeric Coating and Plastics Using Instrumented Scratch Machine; b) UNE EN 428 € Laminatges decoratius d'alta pressió (HPL). Làmines basades en resines termoestables. Part 2: Determinació de propietats.  
  
- Ferratges: els ferratges seran metàl·lics, d'acer inoxidable o galvanització, i el cable, d'acer inoxidable.  
- Color: el color dels contenidors de tipus iglú serà verd d'acord amb els estàndards habituals i idèntic en tota la Comunitat Valenciana.  
- Grandària: la grandària queda definida per les dimensions següents: alçària total inferior, 1.990 mm; alçària de la boca, entre 1.400 i 1.500 mm; i diàmetre de la boca, entre 170 i 180 mm.  
- Capacitat: la capacitat oscil·larà entre un mínim de 2.500 litres i un màxim de 3.000.  
Els contenidors de tipus iglú estaran proveïts de llegendes situades en les dues cares i pròximes a les boques, en les quals s'indicarà de manera clara el tipus d'envasos que cal depositar a l'interior. En cap cas portaran llegendes que facen referència als operadors, i si en porten a l'entrada en vigor del present conveni marc, s'hauran d'eliminar en un termini no superior a dos mesos.  
Tots els contenidors hauran d'incloure la imatge corporativa de la Generalitat que es determine en cada moment, a proposta d'aquesta.  
La descàrrega es durà a terme mitjançant un sistema dotat amb les màximes seguretats, a través de bragues que permeten abatre les comportes de la base, pivotant sobre l'eix central en dues meitats amb un angle d'obertura mínim de 45°. Aquesta operació haurà de poder efectuar-la un operari sol i haurà de poder executar-se en un temps màxim de tres minuts, incloent-hi l'enganxament i el desenganxament.  
Qualsevol variació en les característiques estructurals dels contenidors per a la recollida dels residus d'envasos de vidre comentades en aquest apartat ?incloent-hi el model, el color o les llegendes- haurà d'informar-se prèviament a la conselleria competent en medi ambient, que haurà d'autoritzar expressament el canvi.  
1.2. Recollida i transport  
Es farà una recollida selectiva monomaterial per als residus d'envasos de vidre mitjançant els contenidors de tipus iglú descrits anteriorment, els quals estaran situats en les àrees d'aportació o en els punts considerats amb prou potencial de recollida, a proposta de les entitats locals. Ecovidrio haurà de facilitar tota l'ajuda tècnica necessària a les entitats locals per a la ubicació més idònia dels contenidors.  
  
Ecovidrio mantindrà operatiu un parc de contenidors des de l'entrada en vigor del present conveni marc i fins al final de la vigència, i el nombre i la distribució municipal d'aquest serà, com a mínim, el que presta servei a data 1 de desembre de 2013, i caldrà ampliar-lo en les unitats i les tipologies suficients per a donar un servei adequat als ciutadans i els establiments del canal HORECA en tota la Comunitat Valenciana. En aquest sentit, Ecovidrio presentarà a la comissió mixta de seguiment, vigilància i control del conveni marc la llista detallada del parc de contenidors operatiu.  
Els vehicles destinats al transport dels residus d'envasos de vidre fins a les instal·lacions receptores hauran de tindre la caixa oberta per a la descàrrega del contenidor de tipus iglú, una ploma i enganxament, i en cap cas podran ser els mateixos que els emprats per al transport dels residus en massa. Aquests camions hauran d'estar lliures de materials contaminants del vidre, com ara porcellana, ceràmica, rajoles, terra, grava, ciment, fusta, metalls o altres.  
1.3. Manteniment, reparació i reposició  
Per a garantir la plena operativitat dels contenidors de tipus iglú per a la recollida selectiva de residus d'envasos de vidre instal·lats en la via pública, es repararan els danys o els desperfectes patisquen, quan se'n tinga constància, sense perjudici del manteniment preventiu corresponent.  
Aquestes operacions es complementaran amb la llavada dels contenidors de tipus iglú amb una freqüència mínima de dues vegades per any.  
En el cas que la deterioració dels contenidors de tipus iglú per a la recollida selectiva de residus d'envasos de vidre siga tal que impedisca reparar-los, Ecovidrio reposarà aquests contenidors a càrrec seu, sense cap cost per a les entitats locals, amb una taxa de reposició anual del 7 % sobre el parc de contenidors disponible en cada municipi. No obstant això, Ecovidrio haurà de substituir totes les unitats posades en servei al final de la seua vida útil, la qual s'estima en 15 anys.  
A l'efecte del present conveni marc s'entendrà per «reposició» el canvi o la substitució d'un contenidor que, pel seu estat de deterioració, no està en condicions de complir la funció d'emmagatzemar residus d'envasos de vidre en la via pública amb les mínimes condicions de seguretat per a les persones, els vehicles, la resta de mobiliari urbà o per als operadors encarregats de la gestió dels residus d'envasos de vidre que conté.  
Ecovidrio haurà de portar un control de les unitats substituïdes en concepte de reposició en el qual es farà constar, com a mínim:  
- El municipi en què es fa cada substitució.  
- La data de cada substitució.  
- La descripció de l'estat del contenidor en el moment en què se substitueix, incloent-hi, si és el cas, una referència gràfica.  
- Un document que acredite aquesta substitució.  
En aquest sentit, haurà de presentar davant de la comissió mixta de seguiment, vigilància i control del present conveni marc un informe en el qual es detalle, per trimestres, la informació anterior, o davant de la conselleria competent en medi ambient a requeriment d'aquesta.  
Ecovidrio queda eximida de compensar les entitats locals per l'amortització i les càrregues financeres de la reposició i nova implantació de contenidors de tipus iglú per a la recollida selectiva de vidre.  
1.4. Condicions d'acceptació dels envasos de vidre  
Els residus d'envasos de vidre dels quals es fa càrrec Ecovidrio hauran de tindre la procedència següent:  
- Domicilis particulars.  
- Sector HORECA.  
- Separació en plantes de valorització de residus urbans.  
En queden exclosos, i, per tant, no hauran de depositar-se en els contenidors específics per a la recollida selectiva de residus d'envasos de vidre, aquests residus:  
- Porcellana, ceràmica, gres, rajoles, terra, grava, ciment, fusta, metalls, etc.  
- Tots els vidres especials com ara vidres blindats, parabrises, pantalles de televisió i ordinador, bombetes, làmpades de vidre, vaixelles, vidres opalins, espills, cristalls opacs i de colors, vitroceràmiques, etc.  
  
- No s'admetrà cap residu de vidre del qual se sospite que puga contindre plom en la composició.  
Les especificacions que han de complir els residus dels envasos de vidre són:  
- No contindre més del 5 % en pes amb una grandària inferior a 1 cm.  
- La presència anormal de terra, pedres i altres fins serà causa de rebuig sistemàtic dels lliuraments.  
- No contindre més del 2 % en pes d'impureses.  
- No contindre més del 0,5 % en pes de materials infusibles com ara els enumerats en l'epígraf a. Aquest 0,5 % es considera inclòs dins del 2 % esmentat en el punt anterior.  
- No contindre gravetes.  
En aquest sentit, l'optimització del sistema exigeix establir un mètode doble de mostreig i controls de qualitat del casc de vidre.  
i) Mostreig  
- Homogeneïtzar la partida que s'ha de controlar.  
- Prendre en diversos punts de la partida 200 kg de vidre.  
- Estendre aquests 200 kg sobre un sòl net i no contaminat.  
- Dividir el lot en quatre sectors iguals.  
- Prendre de dos sectors oposats dues mostres de 50 kg cada una.  
ii) Controls  
- Control de la granulometria. La mostra de 50 kg es passa per un tamís d'1 cm, i s'anota el pes del que ha passat, de manera que:  
· Si el pes és inferior a 2,4 kg, s'ACCEPTA.  
· Si el pes és superior a 2,6 kg, es REBUTJA.  
· Si aquest pes està entre les dues quantitats, es repeteix l'assaig amb la segona mostra de manera que la suma dels pesos haurà de ser inferior a 5 kg per a ser acceptada.  
- Control d'impureses. De la mostra de 50 kg se separen totes les impureses i es pesen; d'aquest conjunt, al seu torn, es tornen a separar les impureses d'infusibles, que també es pesen.  
- Regles de conformitat (C) i de no conformitat (NC).  
  
Primer: mostra de 50 kg.  
Pes total d'impuresa Pes infusibles Regla de conformitat  
< 0,8 kg < 0,2 kg C ?lliurament conforme-  
> 2 kg > 0,5 kg NC ?lliurament no conforme-  
  
  
Segon: mostra de 50 kg (s'aplica quan el resultat es troba entre els dos valors). El resultat d'aquesta segona anàlisi s'acumula al primer.  
  
Pes total d'impuresa Pes infusibles Regla de conformitat  
< 2,4 kg < 0,6 kg C ?lliurament conforme-  
> 2,4 kg > 0,6 kg NC ?lliurament no conforme-  
  
  
En el cas de lliuraments no conformes amb les especificacions establides, s'informarà l'entitat local corresponent perquè, conjuntament, es busque la font de contaminació i s'habiliten els mitjans necessaris per a evitar-la.  
1.5. Recollida selectiva de residus d'envasos de vidre en el sector HORECA  
A fi de donar un servei de recollida de residus d'envasos de vidre al sector HORECA, Ecovidrio proposarà durant els sis primers mesos de vigència del present conveni marc un programa d'àmbit autonòmic exclusiu per a aquest canal.  
Una vegada aprovat aquest programa per la comissió mixta, Ecovidrio desenvoluparà i finançarà el desplegament efectiu atenent criteris d'eficàcia i eficiència del servei, començant pels municipis de més de 10.000 habitants de la Comunitat Valenciana que, per les seues condicions d'afluència turística i/o gran quantitat d'establiments d'hostaleria, així es justifique, i assegurant la compatibilitat amb el sistema actual de recollida per als residus d'envasos de vidre generats en els domicilis particulars.  
Totes les inversions referides a canvi de contenidors, ampliació o adaptació d'aquests, del mobiliari urbà o d'un altre tipus que hagen d'escometre's referents a aquest aspecte seran assumides íntegrament per Ecovidrio, i no es podran repercutir a les entitats locals o els establiments del canal HORECA. En queden excloses les adaptacions referides a contenidors soterrats.  
Els contenidors instal·lats hauran de mantindre, com a mínim, idèntics requeriments estructurals, característiques estètiques, informació impresa o llegendes que els destinats a la recollida selectiva de residus d'envasos de vidre d'origen domiciliari. Aquests contenidors tindran una única boca de descàrrega exclusiva per al sector HORECA que haurà d'estar orientada de manera que es facilite l'accés i que tindrà les dimensions següents: alçària de la boca, entre 1.400 i 1.500 mm, i diàmetre de la boca, entre 170 i 180 mm.  
No podran instal·lar-se contenidors d'ús exclusiu per a la recollida dels residus d'envasos de vidre del sector HORECA.  
Ecovidrio haurà de facilitar als establiments del canal HORECA tant les eines suficients perquè puguen depositar els seus residus d'envasos de vidre en els contenidors de la via pública, en condicions adequades des del punt de vista ambiental, de seguretat laboral i de salut pública, com la informació i els incentius necessaris per a la seua integració i participació efectiva en el sistema.  
Ecovidrio presentarà a la comissió mixta un informe en els 3 primers mesos de cada any amb la informació sobre les actuacions realitzades dins del programa autonòmic de recollida de residus d'envasos de vidre en el canal HORECA, que es detalla a continuació:  
- Municipis on s'ha implantat la recollida selectiva de residus d'envasos de vidre en el canal HORECA.  
- Nombre de contenidors de porta de bar instal·lats per municipi.  
  
- Nombre d'establiments del canal HORECA que participen en aquest programa, per municipi.  
- Nombre de contenidors lliurats als establiments del canal HORECA que participen en aquest programa, per municipi.  
- Inversió realitzada en contenidors de porta de bar i en contenidors entregats als establiments del canal HORECA, per a tota la Comunitat Valenciana i desglossat per municipi.  
- Document resum actualitzat que continga la informació referida per a tots els anys de vigència de la present autorització.  
2. Recollida selectiva monomaterial en contenidor soterrat  
2.1. Definició de contenidor soterrat per a la recollida selectiva de residus d'envasos de vidre  
A l'efecte del present conveni marc s'entendrà per «contenidor soterrat» el contenidor que, estant instal·lat en la via pública, estiga totalment o parcialment sota la superfície d'aquesta, dispose d'un sistema automàtic d'hissatge i presente boques accessibles per als ciutadans.  
  
Aquests contenidors hauran d'estar proveïts de llegendes, situades en les boques, en les quals s'indicarà de manera clara el material que ha de depositar-se en l'interior.  
2.2. Recollida i transport  
Les entitats locals que disposen de contenidors soterrats per a la recollida de residus d'envasos de vidre i que hagen optat per delegar la gestió en Ecovidrio d'acord amb el que s'estableix en l'annex I del present conveni marc, hauran de presentar a la comissió mixta de seguiment, vigilància i control un document descriptiu del servei que cal prestar que contindrà, com a mínim, un plànol de situació de les unitats instal·lades i una descripció del model de contenidor en la qual se n'indicarà la capacitat, el sistema d'hissatge i el temps d'aquesta maniobra.  
  
Ecovidrio es farà càrrec de la recollida d'un nombre d'aquests contenidors no superior al 10 % del total del parc de contenidors de tipus iglú, sempre que complisquen els mínims d'eficàcia atribuïts a aquests quant a la relació volum/temps de buidatge ?800 litres/minut?, excepte que hi haja un acord exprés entre les parts.  
2.3. Manteniment, reparació i reposició  
Per a garantir la plena operativitat dels contenidors soterrats, les entitats locals els netejaran i repararan els danys o els desperfectes que patisquen quan se'n tinga constància i en un termini màxim de 15 dies, sense perjudici del manteniment preventiu corresponent.  
  
El manteniment, la reparació i la reposició d'aquests contenidors correrà, en tots els casos, a càrrec de les entitats locals, per la qual cosa Ecovidrio queda eximida de compensar-les per aquestes labors o per l'amortització i les càrregues financeres de la reposició i la nova implantació de contenidors soterrats per a la recollida selectiva de vidre.  
3. Instal·lacions receptores  
A l'efecte de lliurament dels residus d'envasos de vidre generats en els domicilis particulars i pel sector HORECA recollits en contenidor específic, així com els separats en plantes de valorització de residus domèstics o municipals, s'estableixen els punts de descàrrega següents.  
  
Vidrepur, SA.  
Polígon industrial Millars, c/ Comerç, 3 - 12156-Almassora (Castelló)  
Tel.: 232 505 562 / Fax: 882 408 715  
  
Gonzalo Mateo, SL.  
Polígon industrial Serpes, c/ Kepler 11 i 12 € 46502-Port de Sagunt (València)  
Tel.: 971 229 810 · Fax: 968 529 996  
  
Camacho Recycling, SL.  
Polígon industrial Canastell, C/ del Vidre, 1 - 03223-Sant Vicent del Raspeig (Alacant)  
Tel.: 467 356 425 / Fax: 960 109 018  
  
FCC Àmbit  
Polígon industrial Belcaire, parcel·la 1203 € 12647-La Vall d'Uixó (Castelló)  
Tel.: 998 311 615 / Fax: 412 129 147  
  
Vitrusa  
C/ les Manes, s/n, - 46509-Ròtova (València)  
Tel.: 758 067 041 / Fax: 383 599 157  
  
Reciclados y Servicios del Mediterráneo, SL.  
Paratge Los Cabecicos, s/n, - 03773-Villena (Alacant)  
Tel.: 734 076 472 / Fax: 853 853 005  
  
  
Ecovidrio haurà d'assegurar, mitjançant els procediments habituals d'adjudicació per concurs públic, la posada en servei d'una xarxa de punts de descàrrega per als residus de vidre que lliuren els serveis municipals de recollida selectiva que, si és el cas, puguen resultar necessàries addicionalment al nombre d'estacions de transferència existents en l'actualitat, amb la finalitat que els consorcis i les entitats locals puguen optimitzar els seus mitjans en la prestació del servei. Una vegada determinades les ubicacions definitives, les característiques funcionals i les dates de posada en servei d'aquests punts de descàrrega, s'incorporaran al conveni marc vigent a través d'una addenda.  
  
  
  
ANNEX III  
Condicions econòmiques  
  
Els conceptes, els imports i els requisits d'aquest annex entraran en vigor, amb caràcter general, quan se signe el present conveni marc. En aquest sentit, s'estableixen una sèrie de conceptes que serviran com a referència a l'hora de calcular la contribució econòmica d'Ecovidrio i que es defineixen a continuació.  
1. Càlcul de les compensacions econòmiques per la recollida selectiva de residus d'envasos de vidre  
1,1. Població considerada  
A l'efecte del present conveni marc s'han caracteritzat els municipis de la Comunitat Valenciana en tres grups poblacionals, prenent-se com a referència vàlida l'última població de dret publicada per l'INE i assignant-se una ràtio de contenització de referència a cada grup:  
  
- Tipus urbà: municipis amb població superior a 50.000 habitants. Ràtio de contenització 1/400.  
- Tipus semiurbà: municipis amb població entre 5.000 i 50.000 habitants. Ràtio de contenització 1/350.  
- Tipus rural: municipis amb població inferior a 5.000 habitants. Ràtio de contenització 1/250.  
No obstant això, aquestes ràtios haurien de tendir a les ràtios de contenització marcades en el Pla integral de residus de la Comunitat Valenciana. La dotació de contenidors haurà d'estar justificada amb la productivitat d'aquests atenent principis d'eficàcia i eficiència.  
1,2. Distància al punt de descàrrega  
Per a garantir el reciclatge final dels residus d'envasos de vidre recollits selectivament a la Comunitat Valenciana, les entitats locals hauran de lliurar-los en els punts de descàrrega assignats en el quadre adjunt.  
A l'efecte del present conveni marc, les distàncies entre cada entitat local i el punt de descàrrega assignat seran les calculades en el mapa oficial de carreteres del Ministeri de Foment. Per al càlcul dels temps, com a trajecte d'anada, s'ha considerat una velocitat mitjana del vehicle recol·lector de 60 km/h en tot el recorregut.  
  
Municipi Població INE Distància a planta  
(minuts) Planta assignada  
Ademuz 1.037 137,8 Sagunt  
Ador 1.730 8,7 Ròtova  
Agost 4.794 11,3 Sant Vicent del Raspeig  
Agres 564 42,2 Villena  
Agullent 2.388 36,9 Ròtova  
Aielo de Malferit 4.625 38,5 Ròtova  
Aielo de Rugat 160 14,5 Ròtova  
Aigües 986 23,6 Sant Vicent del Raspeig  
Aín 123 34,2 Vall d'Uixó, la  
Alacant 609.739 12,8 Sant Vicent del Raspeig  
Alaquàs 29.711 37,8 Sagunt  
Albaida 5.914 32 Ròtova  
Albal 16.577 40,6 Sagunt  
Albalat de la Ribera 3.326 53,4 Ròtova  
Albalat dels Sorells 4.036 18,3 Sagunt  
Albalat dels Tarongers 1.208 7,1 Sagunt  
Albatera 12.474 45,2 Sant Vicent del Raspeig  
Alberic 10.519 59,5 Ròtova  
Albocàsser 1.227 65,5 Almassora  
Alborache 1.229 61,2 Sagunt  
Alboraia 24.741 22,7 Sagunt  
Albuixech 4.151 19,1 Sagunt  
Alcalà de Xivert 6.638 60,6 Almassora  
Alcalalí 1.302 81,1 Sant Vicent del Raspeig  
Alcàntera de Xúquer 1.341 55,3 Ròtova  
Alcàsser 10.196 44,6 Sagunt  
Alcocer de Planes 226 66,2 Villena  
Alcoi 59.354 49,7 Sant Vicent del Raspeig  
Alcoleja 177 62,1 Sant Vicent del Raspeig  
l'Alcora, l` 10.417 24 Almassora  
Alcublas 611 54,8 Sagunt  
Alcúdia de Crespins, l- 5.113 48,9 Ròtova  
Alcudia de Veo 188 35,8 Vall d'Uixó, la  
Alcúdia, l- 12.107 41,6 Ròtova  
Aldaia 32.204 36,9 Sagunt  
Alfafar 21.395 37,1 Sagunt  
Alfafara 406 37,8 Villena  
Alfara de la Baronia 569 17 Sagunt  
Alfara del Patriarca 3.282 20,6 Sagunt  
Alfarp 1.571 61,2 Sagunt  
Alfarrasí 1.219 29,1 Ròtova  
Alfàs del Pi, l- 20.042 48,9 Sant Vicent del Raspeig  
Alfauir 449 3,3 Ròtova  
Alfondeguilla 862 5,4 Vall d'Uixó, la  
Algar de Palancia 491 19,6 Sagunt  
Algemesí 27.430 49,8 Ròtova  
Algímia d'Alfara 1.053 15,8 Sagunt  
Algimia de Almonacid 262 41,3 Vall d'Uixó, la  
Alginet 13.827 55,2 Sagunt  
Algorfa 3.125 54,5 Sant Vicent del Raspeig  
Algueña 1.326 53,9 Sant Vicent del Raspeig  
Almàssera 7.438 22,6 Sagunt  
Almassora 26.742 0 Almassora  
Almedíjar 244 29 Vall d'Uixó, la  
Almenara 6.090 10,3 Vall d'Uixó, la  
Almiserà 265 6,2 Ròtova  
Almoines 2.477 10,7 Ròtova  
Almoradí 21.208 51,8 Sant Vicent del Raspeig  
Almudaina 109 66,2 Sant Vicent del Raspeig  
Almussafes 8.979 50,5 Sagunt  
Alpuente 635 97,6 Sagunt  
Alqueria d'Asnar, l- 493 60 Sant Vicent del Raspeig  
Alqueria de la Comtessa, l- 1.496 13 Ròtova  
Alqueries, les  
 4.464 10,3 Almassora  
Altea 22.558 50,4 Sant Vicent del Raspeig  
Altura 3.601 34,7 Vall d'Uixó, la  
Alzira 44.938 46,7 Ròtova  
Andilla 308 69,2 Sagunt  
Anna 2.615 55,7 Ròtova  
Antella 1.157 62,3 Ròtova  
Arañuel 151 67,3 Almassora  
Aras de los Olmos 359 108 Sagunt  
Ares del Maestrat 184 83,5 Almassora  
Argelita 126 40,2 Almassora  
Artana 1.955 18,5 Vall d'Uixó, la  
Aspe 20.804 31,7 Sant Vicent del Raspeig  
Atzeneta d'Albaida 1.162 32,3 Ròtova  
Atzeneta del Maestrat 1.304 50,3 Almassora  
Atzúbia, l- 611 94,6 Villena  
Ayódar 153 34,8 Almassora  
Ayora 5.283 103 Ròtova  
Azuébar 310 15,9 Vall d'Uixó, la  
Balones 128 61,3 Sant Vicent del Raspeig  
Banyeres de Mariola 7.090 24,3 Villena  
Barracas 168 57,7 Vall d'Uixó, la  
Barx 1.303 19,9 Ròtova  
Barxeta 1.586 34 Ròtova  
Bejís 371 60,2 Vall d'Uixó, la  
Bèlgida 679 25,8 Ròtova  
Bellreguard 4.618 12,7 Ròtova  
Bellús 299 33,1 Ròtova  
Benafer 164 52,8 Vall d'Uixó, la  
Benafigos 138 60,9 Almassora  
Benagéber 180 131,9 Sagunt  
Benaguasil 11.256 36,7 Sagunt  
Benasau 156 58,3 Sant Vicent del Raspeig  
Benassal 1.063 75,8 Almassora  
Benavites 638 8,1 Sagunt  
Beneixama 1.690 17,1 Villena  
Beneixida 627 55,1 Ròtova  
Benejúzar 5.435 58,9 Sant Vicent del Raspeig  
Benetússer 15.000 37,1 Sagunt  
Benferri 1.965 54,4 Sant Vicent del Raspeig  
Beniarbeig 2.159 84,1 Sant Vicent del Raspeig  
Beniardá 200 71,4 Sant Vicent del Raspeig  
Beniarjó 1.767 9,2 Ròtova  
Beniarrés 1.099 70,2 Sant Vicent del Raspeig  
Beniatjar 219 23,6 Ròtova  
Benicarló 27.363 85 Almassora  
Benicàssim 18.364 24 Almassora  
Benicolet 574 14,6 Ròtova  
Benicull de Xúquer 1.048 44 Ròtova  
Benidoleig 1.078 89,3 Sant Vicent del Raspeig  
Benidorm 70.450 44,6 Sant Vicent del Raspeig  
Benifaió 11.989 51,9 Sagunt  
Benifairó de la Valldigna 1.558 28,8 Ròtova  
Benifairó de les Valls 2.213 6,3 Sagunt  
Benifallim 104 46,6 Sant Vicent del Raspeig  
Benifato 136 71,1 Sant Vicent del Raspeig  
Beniflá 460 8,1 Ròtova  
Benigànim 5.779 25,7 Ròtova  
Benigembla 443 87,9 Sant Vicent del Raspeig  
Benijófar 3.293 51,8 Sant Vicent del Raspeig  
Benilloba 726 53,9 Sant Vicent del Raspeig  
Benillup 100 63,5 Sant Vicent del Raspeig  
Benimantell 497 69,1 Sant Vicent del Raspeig  
Benimarfull 396 63,4 Villena  
Benimassot 103 67,4 Sant Vicent del Raspeig  
Benimeli 429 88 Sant Vicent del Raspeig  
Benimodo 2.272 58,1 Ròtova  
Benimuslem 667 53,7 Ròtova  
Beniparrell 2.015 42,2 Sagunt  
Benirredrà 1.555 10,2 Ròtova  
Benissa 11.288 71 Sant Vicent del Raspeig  
Benissanó 2.291 36 Sagunt  
Benissoda 432 35,4 Ròtova  
Benissuera 185 30,9 Ròtova  
Benlloc 1.048 40,5 Almassora  
Bétera 24.604 24,8 Sagunt  
Betxí 5.618 16,6 Vall d'Uixó, la  
Biar 3.655 9,3 Villena  
Bicorp 529 86,6 Ròtova  
Bigastro 6.909 63,3 Sant Vicent del Raspeig  
Bocairent 4.142 52,1 Ròtova  
Bolbaite 1.324 69,8 Ròtova  
Bolulla 417 61,9 Sant Vicent del Raspeig  
Bonrepòs i Mirambell 3.738 23,8 Sagunt  
Borriana 35.052 9,3 Almassora  
Borriol 5.397 17,7 Almassora  
Bufali 156 31,6 Ròtova  
Bugarra 739 58,4 Sagunt  
Buñol 9.498 57,5 Sagunt  
Burjassot 38.632 25,6 Sagunt  
Busot 3.075 17,1 Sant Vicent del Raspeig  
Cabanes 2.978 39,7 Almassora  
Càlig 1.961 88,1 Almassora  
Calles 355 77,3 Sagunt  
Callosa de Segura 19.127 51,7 Sant Vicent del Raspeig  
Callosa d'en Sarrià 7.522 57,7 Sant Vicent del Raspeig  
Calp 23.326 61 Sant Vicent del Raspeig  
Camp de Mirra, el  
 417 16,3 Villena  
Campello, el 28.930 14 Sant Vicent del Raspeig  
Camporrobles 1.198 123,8 Sagunt  
Canals 13.516 44,2 Ròtova  
Canet d'en Berenguer 6.765 5 Sagunt  
Canet lo Roig 676 86,9 Almassora  
Cañada 1.208 15,6 Villena  
Carcaixent 20.436 44 Ròtova  
Càrcer 1.827 57,9 Ròtova  
Carlet 15.740 61,9 Ròtova  
Carrícola 99 27,9 Ròtova  
Casas Altas 131 134,4 Sagunt  
Casas Bajas 163 132,5 Sagunt  
Casinos 2780 52,6 Sagunt  
Castalla 10.461 27,5 Sant Vicent del Raspeig  
Castell de Cabres 22 130 Almassora  
Castell de Castells 437 86,7 Villena  
Castell de Guadalest, el 224 67,7 Sant Vicent del Raspeig  
Castellfort 179 95,6 Almassora  
Castellnovo 918 30,3 Vall d'Uixó, la  
Castelló 7.054 58,1 Ròtova  
Castelló de la Plana 174.264 8,6 Almassora  
Castelló de Rugat 2.298 17,2 Ròtova  
Castellonet de la Conquesta 141 6 Ròtova  
Castielfabib 308 156,3 Sagunt  
Castillo de Villamalefa 101 54,9 Almassora  
Catadau 2.804 76,2 Sagunt  
Catarroja 28.608 38,7 Sagunt  
Catí 714 82,2 Almassora  
Catral 8.898 44,2 Sant Vicent del Raspeig  
Caudete de las Fuentes 711 105,3 Sagunt  
Caudiel 659 53,2 Vall d'Uixó, la  
Cerdà 331 44 Ròtova  
Cervera del Maestre 557 82,4 Almassora  
Chella 2.472 61,2 Ròtova  
Chelva 1.531 81,1 Sagunt  
Chera 469 102,1 Sagunt  
Cheste 8.735 46,9 Sagunt  
Xilxes 2.714 8,5 Vall d'Uixó, la  
Chiva 15.414 50,9 Sagunt  
Chóvar 288 14,8 Vall d'Uixó, la  
Chulilla 662 71,8 Sagunt  
Cinctorres 400 105 Almassora  
Cirat 206 55,9 Almassora  
Cocentaina 11.520 56,9 Sant Vicent del Raspeig  
Cofrentes 1.123 119,1 Sagunt  
Confrides 261 72,8 Villena  
Corbera 3.088 40,5 Ròtova  
Cortes de Arenoso 300 83,3 Almassora  
Cortes de Pallás 771 95,1 Sagunt  
Costur 518 34,7 Almassora  
Cotes 333 55,2 Ròtova  
Coves de Vinromà, les 1.806 52 Almassora  
Cox 7.386 49 Sant Vicent del Raspeig  
Crevillent 29.536 35,6 Sant Vicent del Raspeig  
Culla 481 63 Almassora  
Cullera 22.521 37,8 Ròtova  
Daimús 3.196 15,5 Ròtova  
Daya Nueva 1.733 52,3 Sant Vicent del Raspeig  
Daya Vieja 731 49,7 Sant Vicent del Raspeig  
Dénia 42.827 89,6 Sant Vicent del Raspeig  
Dolores 7.531 48 Sant Vicent del Raspeig  
Domeño 673 51,3 Sagunt  
Dos Aguas 327 81 Sagunt  
Elda 52225 21,5 Villena  
Eliana, l- 18.362 30,8 Sagunt  
Elx 990.921 26,3 Sant Vicent del Raspeig  
Emperador 688 17,1 Sagunt  
Enguera 4.777 72,2 Ròtova  
Énova, l- 902 38 Ròtova  
Eslida 725 24,8 Vall d'Uixó, la  
Espadilla 69 35,1 Almassora  
Estivella 1.441 10,8 Sagunt  
Estubeny 125 52,1 Ròtova  
Fageca 107 71,5 Sant Vicent del Raspeig  
Famorca 45 74,1 Sant Vicent del Raspeig  
Fanzara 273 31,7 Almassora  
Faura 3.553 5,7 Sagunt  
Favara 2.504 34,9 Ròtova  
Figueroles 523 32,3 Almassora  
Finestrat 7.103 38,2 Sant Vicent del Raspeig  
Foios 7.452 19,3 Sagunt  
Fondó de les Neus, el  
 2.606 44,6 Sant Vicent del Raspeig  
Font de la Figuera, la 2.027 71,4 Ròtova  
Font d'en Carròs, la 3.778 11,2 Ròtova  
Fontanars dels Alforins 959 60,6 Ròtova  
Forcall 456 113 Almassora  
Formentera del Segura 4.268 51,7 Sant Vicent del Raspeig  
Fortaleny 1.020 42,6 Ròtova  
Fuente la Reina 51 76,7 Vall d'Uixó, la  
Fuenterrobles 694 115,1 Sagunt  
Fuentes de Ayódar 89 41,4 Almassora  
Gaianes 479 67,1 Sant Vicent del Raspeig  
Gaibiel 181 47,2 Vall d'Uixó, la  
Gandia 75.798 12,3 Ròtova  
Gata de Gorgos 6.243 78,5 Sant Vicent del Raspeig  
Gátova 405 46 Sagunt  
Gavarda 1.042 59,6 Ròtova  
Geldo 633 31,3 Vall d'Uixó, la  
Genovés, el 2.778 30,7 Ròtova  
Gestalgar 548 64,7 Sagunt  
Gilet 3.404 6,3 Sagunt  
Godella 13.131 24,3 Sagunt  
Godelleta 3.584 53,7 Sagunt  
Gorga 241 58,7 Sant Vicent del Raspeig  
Granja de la Costera, la 295 45 Ròtova  
Granja de Rocamora 2.591 48 Sant Vicent del Raspeig  
Guadasséquies 456 314 Ròtova  
Guadassuar 5.902 61,7 Ròtova  
Guardamar de la Safor 531 15,5 Ròtova  
Guardamar del Segura 15.849 46,3 Sant Vicent del Raspeig  
Herbers 44 130 Almassora  
Higueras 48 58,9 Vall d'Uixó, la  
Higueruelas 501 71,3 Sagunt  
Hondón de los Frailes 1.242 52,7 Sant Vicent del Raspeig  
Ibi 23.564 29,5 Sant Vicent del Raspeig  
Jacarilla 1.998 62 Sant Vicent del Raspeig  
Jalance 834 125,2 Sagunt  
Jana, la 676 80,1 Almassora  
Jarafuel 769 128 Ròtova  
Jérica 1.559 42,4 Vall d'Uixó, la  
Llanera de Ranes 1.047 47,1 Ròtova  
Llaurí 1.130 36,8 Ròtova  
Llíber 830 75,9 Sant Vicent del Raspeig  
Llíria 23.482 40,2 Sagunt  
Llocnou de la Corona 124 38 Sagunt  
Llocnou de Sant Jeroni 554 6,1 Ròtova  
Llocnou d'en Fenollet 916 32,2 Ròtova  
Llombai 2.653 63,5 Sagunt  
Llosa de Ranes, la 3.642 51,4 Ròtova  
Llosa, la 982 8,7 Vall d'Uixó, la  
Llucena 1.315 45 Almassora  
Llutxent 2.326 Ròtova  
Loriguilla 2.035 37,5 Sagunt  
Losa del Obispo 505 66,1 Sagunt  
Ludiente 149 55,5 Almassora  
Macastre 1.300 62,2 Sagunt  
Manises 31.240 30,6 Sagunt  
Manuel 2.436 39,8 Ròtova  
Marines 1.848 43,5 Sagunt  
Massalavés 1.610 57,8 Ròtova  
Massalfassar 2.555 17,5 Sagunt  
Massamagrell 16.163 14,8 Sagunt  
Massanassa 9.782 38,5 Sagunt  
Mata, la 160 115 Almassora  
Matet 83 47,6 Vall d'Uixó, la  
Meliana 10.970 21,3 Sagunt  
Millares 331 96,1 Sagunt  
Millena 240 59,9 Sant Vicent del Raspeig  
Miramar 2.685 15,3 Ròtova  
Mislata 44.320 35,7 Sagunt  
Moixent 4.307 70,3 Ròtova  
Moncada 22.021 21 Sagunt  
Moncofa 6.707 9,5 Vall d'Uixó, la  
Monforte del Cid 8.346 26,2 Sant Vicent del Raspeig  
Monòver 12.212 30,2 Villena  
Montán 368 60,9 Vall d'Uixó, la  
Montanejos 564 63,7 Almassora  
Montaverner 1.635 26,2 Ròtova  
Montesa 1.155 52,9 Ròtova  
Montesinos, Los 5.061 56,1 Sant Vicent del Raspeig  
Montitxelvo 585 13 Ròtova  
Montroi 2.956 52,7 Sagunt  
Montserrat 8.188 52,7 Sagunt  
Morella 2.416 104 Almassora  
Murla 507 85,1 Sant Vicent del Raspeig  
Muro de Alcoy 9.315 62,2 Sant Vicent del Raspeig  
Museros 6.596 16,3 Sagunt  
Mutxamel 25.645 11,5 Sant Vicent del Raspeig  
Nàquera 6.897 23,2 Sagunt  
Navajas 720 40 Vall d'Uixó, la  
Navarrés 3.004 67,6 Ròtova  
Novelda 25.741 31,3 Sant Vicent del Raspeig  
Novetlè 857 39,8 Ròtova  
Nucia, la 18.163 55,4 Sant Vicent del Raspeig  
Nules 13.236 8,5 Vall d'Uixó, la  
Oliva 25.224 19,3 Ròtova  
Olleria, l- 8.320 31,7 Ròtova  
Olocau 1.828 40,7 Sagunt  
Olocau del Rey 120 127 Almassora  
Onda 24.980 21,5 Almassora  
Ondara 7.076 81,7 Sant Vicent del Raspeig  
Onil 7.600 28,6 Villena  
Ontinyent 35.761 42,8 Ròtova  
Orba 2.232 90,6 Sant Vicent del Raspeig  
Orihuela 78.505 58,2 Sant Vicent del Raspeig  
Orpesa 9.339 33,9 Almassora  
Orxa, l- 582 77,6 Sant Vicent del Raspeig  
Orxeta 784 42 Sant Vicent del Raspeig  
Otos 422 25,1 Ròtova  
Paiporta 26.514 40,3 Sagunt  
Palanques 34 127 Almassora  
Palma de Gandía 1.709 6,6 Ròtova  
Palmera 1.018 13,8 Ròtova  
Palomar, el 567 29,8 Ròtova  
Parcent 967 84,1 Sant Vicent del Raspeig  
Paterna 71.035 29 Sagunt  
Pavías 68 54,6 Almassora  
Pedralba 2.814 53,3 Sagunt  
Pedreguer 7.881 83,6 Sant Vicent del Raspeig  
Pego 10.133 95,7 Sant Vicent del Raspeig  
Penàguila 269 51,1 Sant Vicent del Raspeig  
Peníscola 7.683 75 Almassora  
Petrer 34.241 22,2 Villena  
Petrés 999 3,9 Sagunt  
Picanya 11.606 38,4 Sagunt  
Picassent 21.263 46,1 Sagunt  
Pilar de la Horadada 22.347 75,9 Sant Vicent del Raspeig  
Piles 2.740 15,5 Ròtova  
Pina de Montalgrao 110 61,9 Vall d'Uixó, la  
Pinet 157 22,6 Ròtova  
Pinós, el 8.025 37,5 Villena  
Planes 682 69,6 Villena  
Pobla de Benifassà, la 199 121 Almassora  
Pobla de Farnals, la 8.128 13,9 Sagunt  
Pobla de Vallbona, la 24.858 32,9 Sagunt  
Pobla del Duc, la 2.515 21,7 Ròtova  
Pobla Llarga, la 4.452 60,9 Ròtova  
Pobla Tornesa, la 1.212 28,4 Almassora  
Poble Nou de Benitatxell, el 4.452 76,6 Sant Vicent del Raspeig  
Poblets, els 2.714 92 Sant Vicent del Raspeig  
Polinyà del Xúquer 2.503 43,1 Ròtova  
Polop 5.064 56,8 Sant Vicent del Raspeig  
Portell de Morella 188 113 Almassora  
Potries 1.060 9,1 Ròtova  
Puçol 19.737 7,4 Sagunt  
Puebla de Arenoso 152 93,2 Almassora  
Puebla de San Miguel 61 124,5 Sagunt  
Puig de Santa Maria, el 8.718 12 Sagunt  
Quart de les Valls 1.024 7,7 Sagunt  
Quart de Poblet 25.062 33,1 Sagunt  
Quartell 1.655 7,6 Sagunt  
Quatretonda 2.202 21,7 Ròtova  
Quatretondeta 118 62,7 Sant Vicent del Raspeig  
Quesa 663 72,5 Ròtova  
Rafal 4.553 55,6 Sant Vicent del Raspeig  
Rafelbunyol 9.149 11,5 Sagunt  
Rafelcofer 1.355 10,4 Ròtova  
Rafelguaraf 2.355 40,9 Ròtova  
Ràfol d'Almúnia, el 648 88,7 Sant Vicent del Raspeig  
Ráfol de Salem 442 19,6 Ròtova  
Real 2.207 55,9 Sagunt  
Real de Gandia, el 2.531 7,5 Ròtova  
Redován 7.926 55,9 Sant Vicent del Raspeig  
Relleu 1.148 37,8 Sant Vicent del Raspeig  
Requena 20.405 84,9 Sagunt  
Riba-roja de Túria 22.761 34,4 Sagunt  
Ribesalbes 1.163 27,6 Almassora  
Riola 1.790 44,9 Ròtova  
Rocafort 7.314 24,7 Sagunt  
Rojales 16.671 50 Sant Vicent del Raspeig  
Romana, la 2.492 42,9 Sant Vicent del Raspeig  
Rossell 912 107 Almassora  
Rotglà i Corberà 1.117 47,8 Ròtova  
Ròtova 1.293 0 Ròtova  
Rugat 174 14,1 Ròtova  
Sacañet 62 63,2 Vall d'Uixó, la  
Sagra 426 90,8 Sant Vicent del Raspeig  
Sagunt 67.173 5 Sagunt  
Salem 418 19,8 Ròtova  
Salinas 1.620 23 Villena  
Salzadella, la 700 65 Almassora  
San Antonio de Benagéber 9.286 28,4 Sagunt  
San Fulgencio 8.071 47,5 Sant Vicent del Raspeig  
San Isidro 2.103 45 Sant Vicent del Raspeig  
San Miguel de Salinas 6.313 68,1 Sant Vicent del Raspeig  
San Rafael del Río 466 95,6 Almassora  
Sanet y Negrals 690 87,2 Sant Vicent del Raspeig  
Sant Joan d'Alacant 24.367 9,5 Sant Vicent del Raspeig  
Sant Joan de Moró 3.232 21,6 Almassora  
Sant Joanet 507 42,6 Ròtova  
Sant Jordi 990 89,5 Almassora  
Sant Mateu 1.952 71,1 Almassora  
Sant Vicent del Raspeig  
 58.978 0 Sant Vicent del Raspeig  
Santa Magdalena de Pulpis 754 73,7 Almassora  
Santa Pola 33.303 29,1 Sant Vicent del Raspeig  
Sax 9.859 14,2 Villena  
Sedaví 10.391 36,9 Sagunt  
Segart 164 13,3 Sagunt  
Segorbe 9.097 36,1 Vall d'Uixó, la  
Sella 577 47,8 Sant Vicent del Raspeig  
Sellent 384 51,9 Ròtova  
Sempere 30 31,7 Ròtova  
Senija 583 72 Sant Vicent del Raspeig  
Senyera 1.134 42 Ròtova  
Serra 3.187 26,2 Sagunt  
Serratella, la 95 62,6 Almassora  
Sierra Engarcerán 988 54,7 Almassora  
Siete Aguas 1.159 69,3 Sagunt  
Silla 19.078 43,4 Sagunt  
Simat de la Valldigna 3.297 30 Ròtova  
Sinarcas 1.105 119,8 Sagunt  
Sollana 4.881 52,5 Sagunt  
Soneja 1.456 18,9 Vall d'Uixó, la  
Sot de Chera 362 80,2 Sagunt  
Sot de Ferrer 409 21,4 Vall d'Uixó, la  
Sueca 27.566 56,3 Ròtova  
Suera 524 34,2 Almassora  
Sumacàrcer 1.097 61,8 Ròtova  
Tales 801 24,7 Almassora  
Tàrbena 623 66,7 Sant Vicent del Raspeig  
Tavernes Blanques 9.224 23,8 Sagunt  
Tavernes de la Valldigna 17.254 26,7 Ròtova  
Teresa 247 57,1 Vall d'Uixó, la  
Teresa de Cofrentes 619 135 Ròtova  
Terrateig 256 10,5 Ròtova  
Teulada 11.278 72,6 Sant Vicent del Raspeig  
Tibi 1.662 20 Sant Vicent del Raspeig  
Tírig 420 70,9 Almassora  
Titaguas 454 99,5 Sagunt  
Todolella 141 118 Almassora  
Toga 96 40,7 Almassora  
Tollos 35 69,8 Sant Vicent del Raspeig  
Torás 232 56,6 Vall d'Uixó, la  
Tormos 318 91,7 Sant Vicent del Raspeig  
Toro, El 241 65 Vall d'Uixó, la  
Torralba del Pinar 61 44,3 Almassora  
Torre de les Maçanes, la 636 37,7 Sant Vicent del Raspeig  
Torre d'en Besora, la 167 31,4 Vall d'Uixó, la  
Torre d'en Doménec, la 162 46 Almassora  
Torrebaja 402 150,1 Sagunt  
Torreblanca 5.574 47,9 Almassora  
Torrechiva 89 42,2 Almassora  
Torrella 145 44,2 Ròtova  
Torrent 83.962 40 Sagunt  
Torres Torres 669 14,1 Sagunt  
Torrevieja 84.667 58 Sant Vicent del Raspeig  
Tous 1.287 73,1 Ròtova  
Traiguera 1.367 88,1 Almassora  
Tuéjar 1.137 87,7 Sagunt  
Turís 6.722 58,2 Sagunt  
Useres, les 959 45,9 Almassora  
Utiel 11.458 98,1 Sagunt  
València 296.682 27,5 Sagunt  
Vall d'Alba 2.856 35,4 Almassora  
Vall d'Alcalà, la 160 79,3 Sant Vicent del Raspeig  
Vall de Almonacid 263 32,5 Vall d'Uixó, la  
Vall de Gallinera, la 527 87 Villena  
Vall de Laguar, la 827 96,3 Sant Vicent del Raspeig  
Vall d'Ebo, la 218 91,3 Villena  
Vall d'Uixó, la 31.681 0 Vall d'Uixó, la  
Vallada 3.096 50,9 Ròtova  
Vallanca 133 143,4 Sagunt  
Vallat 51 34,5 Almassora  
Vallés 154 46 Ròtova  
Vallibona 66 122 Almassora  
Venta del Moro 1.198 109,3 Sagunt  
Verger, el 4.709 83,7 Sant Vicent del Raspeig  
Vila Joiosa, la 35.199 36,2 Sant Vicent del Raspeig  
Vilafamés 1829 29,3 Almassora  
Vilafranca  
 2.197 93,2 Almassora  
Vilallonga 4.370 11,9 Ròtova  
Vilamarxant 9.891 33,7 Sagunt  
Vilanova d'Alcolea 569 42,5 Almassora  
Vilar de Canes 169 66 Almassora  
Vila-real 51.293 6,8 Almassora  
Vilavella, la 3.125 6,7 Vall d'Uixó, la  
Villahermosa del Río 484 64,6 Almassora  
Villamalur 102 40,2 Almassora  
Villanueva de Viver 60 71,5 Vall d'Uixó, la  
Villar del Arzobispo 3.536 63 Sagunt  
Villargordo del Cabriel 582 124,06 Sagunt  
Villena 34.155 0 Villena  
Villores 42 123 Almassora  
Vinalesa 3.412 23,8 Sagunt  
Vinaròs 28.833 92 Almassora  
Vistabella del Maestrat 333 82,5 Almassora  
Viver 1.572 49,8 Vall d'Uixó, la  
Xàbia 28.016 78 Sant Vicent del Raspeig  
Xaló 2.868 83,9 Sant Vicent del Raspeig  
Xàtiva 29.623 32 Ròtova  
Xeraco 5.720 21 Ròtova  
Xeresa 2.197 19,8 Ròtova  
Xert 688 83,6 Almassora  
Xirivella 30.197 35,4 Sagunt  
Xixona 6.879 23,6 Sant Vicent del Raspeig  
Xodos 106 66,3 Almassora  
Yátova 2.079 63,2 Sagunt  
Yesa, La 221 91 Sagunt  
Zarra 346 132 Ròtova  
Zorita del Maestrazgo 111 134 Almassora  
Zucaina 162 63,6 Almassora  
  
  
2. Compensacions econòmiques per la gestió integral de la recollida selectiva de residus d'envasos de vidre.  
Supòsit 1. Els consorcis i altres entitats locals realitzen la gestió integral de la recollida selectiva dels residus d'envasos de vidre, a través d'una entitat diferent d'Ecovidrio.  
En aquest primer supòsit seran a càrrec de les entitats locals les despeses pròpies de les operacions de recollida i transport, els costos relatius a la neteja i el manteniment dels contenidors, així com les referides a inversions en vehicles de recollida i transport, incloent-hi la mà d'obra corresponent a reparació d'avaries, manteniment, combustible, matriculació, assegurances o reposició de vehicles, despeses d'estructura i despeses generals.  
Les compensacions econòmiques per la gestió integral són les següents:  
  
Quadre de compensacions (?/t)  
Tipus de població  
considerada Distància al punt de descàrrega  
 30 minuts 30-60 minuts 60 minuts  
Urbà 20,03 25,28 33,80  
Semiurbà 22,01 28,40 36,22  
Rural 25,17 31,55 40,06  
  
  
Els temps s'entendran com a trajecte d'anada a la planta assignada.  
Supòsit 2: les entitats locals encarreguen la gestió integral de la recollida selectiva de residus d'envàs de vidre a Ecovidrio.  
En aquest segon supòsit, i en virtut de la delegació expressa de les entitats locals, seran a càrrec d'Ecovidrio les despeses pròpies de les operacions de recollida i transport dels envasos i els residus d'envasos de vidre, de la neteja i el manteniment dels contenidors de tipus iglú i de les inversions en vehicles de recollida i transport, incloent-hi la mà d'obra corresponent a reparació d'avaries, manteniment, combustible, matriculació, assegurances o reposició de vehicles, despeses d'estructura i despeses generals.  
No és procedent, en aquest cas, cap compensació econòmica d'Ecovidrio a les entitats locals, i tampoc és exigible el pagament per aquest concepte de les entitats locals a Ecovidrio.  
3. Aportacions econòmiques referides a campanyes d'informació i sensibilització ciutadana.  
La conselleria competent en medi ambient i Ecovidrio realitzaran campanyes de comunicació, conjuntament, amb la finalitat de sensibilitzar els ciutadans sobre la separació en origen, com a requisit per a una recollida selectiva de residus d'envasos de vidre eficaç i efectiva.  
  
L'àmbit territorial de totes les campanyes serà la Comunitat Valenciana, per la qual cosa es faran sempre en castellà i valencià. La traducció dels textos al valencià correspondrà a la conselleria competent en medi ambient.  
La quantitat total destinada a campanyes de comunicació i sensibilització social serà de 0,06 - / hab. / any, calculada en funció de la càrrega de població de la Comunitat Valenciana tal com es recull en el Pla integral de residus de la Comunitat Valenciana, aprovat pel Decret 81/2013, de 21 de juny, del Consell, i revisat per mitjà del Decret 55/2019, de 5 d'abril.  
Ecovidrio posarà a la disposició de la conselleria competent en medi ambient, si així ho requereix, una guia de comunicació que contindrà els materials publicitaris i els missatges de la campanya de comunicació per a aplicar amb caràcter general en l'àmbit de la Comunitat Valenciana. Per a mantindre la uniformitat dels materials i els missatges de la campanya de comunicació en tota la Comunitat Valenciana, qualsevol canvi sobre aquests elements haurà de ser prèviament aprovat per la comissió mixta de seguiment, vigilància i control.  
Amb caràcter general, les campanyes de comunicació s'executaran íntegrament i es facturaran durant l'any natural, i es podran prorrogar tres mesos per acord de la comissió de seguiment, a comptar de l'inici de la campanya de comunicació. En cap cas podran acumular-se fons de comunicació per un període superior a l'any posterior al que corresponguen.  
Al gener de cada any Ecovidrio informarà la comissió mixta de seguiment, vigilància i control dels pagaments pendents de l'any natural anterior. A partir de la data d'enviament de la comunicació per part d'Ecovidrio, començarà a comptar un termini de nou mesos per a presentar factures pels pagaments pendents, si aquest fora el cas.  
Durant el primer trimestre de cada any la comissió de seguiment aprovarà un pla de comunicació general per a l'any en curs, que concrete la distribució de tots els fons disponibles, fins i tot, si és el cas, els destinats a les entitats locals.  
Si en virtut dels acords en la comissió mixta part dels fons poden ser utilitzats per les entitats locals adherides al conveni, aquestes disposaran fins al 30 d'abril per a sol·licitar la realització d'accions locals de comunicació amb càrrec als fons previstos en el conveni per a l'any en curs, i caldrà concretar en aquesta sol·licitud l'objecte, l'abast, els materials i el pressupost de cada acció. Si transcorregut aquest termini alguna entitat local no ha remés una petició formal a la comissió mixta, els fons corresponents a aquestes passaran a incrementar els disponibles per la conselleria competent en medi ambient o, en cas d'acord, podran ser executats directament per Ecovidrio en campanyes o reforços d'àmbit autonòmic. Si l'import fora insuficient per a realitzar o reforçar una campanya de comunicació adequada, aquests fons passarien a sumar-se a les aportacions globals de l'any següent de la conselleria competent en medi ambient.  
  
Les entitats locals la petició de les quals l'haja aprovada la comissió de seguiment hauran de desenvolupar les campanyes de comunicació al llarg de l'any natural corresponent, prorrogable per tres mesos, i hauran de complir els mateixos terminis de facturació. Si una vegada finalitzats aquests terminis alguna entitat local no ha desenvolupat les accions ni ha presentat les factures corresponents, perdrà el dret a percebre els fons corresponents, que passaran a sumar-se a les aportacions globals de la conselleria competent en medi ambient.  
4. Condicions generals  
4.1. Vigència de les presents condicions econòmiques  
Les condicions econòmiques d'aquest annex començaran a regir des de la signatura del present conveni marc i es mantindran en vigor durant tota la seua vigència, coincident amb el termini d'autorització administrativa com a sistema integrat de gestió de residus d'envasos de vidre per a operar a la Comunitat Valenciana a Ecovidrio, que venç el 22 de març de 2024.  
La revisió de preus s'efectuarà d'acord amb la Llei 2/2015, de 30 de març, de desindexació de l'economia espanyola.  
4.2. Facturació, documentació justificativa i pagament per part d'Ecovidrio  
Les entitats locals facturaran d'acord amb els criteris acordats a continuació:  
Les entitats locals que hagen optat per realitzar la gestió integral de la recollida selectiva dels residus d'envasos de vidre a través d'una entitat diferent d'Ecovidrio hauran d'enviar una factura segons el format facilitat per Ecovidrio, acompanyada del resum d'albarans d'entrada en les instal·lacions receptores assignades en l'annex II del present conveni marc. Aquesta documentació s'haurà de presentar signada i segellada i caldrà remetre-la al Departament de Comptabilitat d'Ecovidrio, c/ Estébanez Calderón 3-5 (4a planta), 28659, Madrid.  
La transferència d'aquestes compensacions l'efectuarà Ecovidrio a les entitats locals per l'import de les factures emeses per aquestes en el termini màxim de 30 dies naturals a comptar de la data d'emissió d'aquestes.  
En cas de rebre la documentació incompleta o mal formalitzada, Ecovidrio la requerirà a l'entitat local en un termini màxim de deu dies, a l'efecte que presente la documentació necessària. En aquest cas, s'entendrà que el termini màxim de 30 dies comptarà des de la recepció de la documentació completa per part d'Ecovidrio.  
Ecovidrio haurà de portar un registre de les incidències produïdes per aquest concepte que haurà de presentar davant de la conselleria competent en medi ambient, amb un requeriment exprés previ.